Beriša: Romska zajednica da se uključi u rješavanje problema - Romanet\nBeriša: Romska zajednica da se uključi u rješavanje problema\nDruštvo Pregleda: 122\nIzvršni direktor NVO ,,Phiren Amenca”, Elvis Beriša, prilikom nedavnog gostovanja u emisiji ,,Rujna Zora” govorio je o stanju romske zajednice u Crnoj Gori i predstavio dio aktivnosti koje ova nevladina organizacija realizuje.\nNVO ,,Phiren Amenca” započela je sa realizacijom projekta ,,Aktivizmom protiv diskriminacije”, koji podrazumijeva obuke za pripadnike romskih i egipćanskih organizacija. Jedna od tih obuka već je realizovana, a planiraju se još dvije.\n,,Obuke direktno utiču na cilj projekta, a to je jačanje kapaciteta Roma i romskih nevladinih organizacija da prepoznaju probleme u zajednici i da nauče na koji način oni mogu da osmisle inicijative i uz podršku lokalnih samouprava iste realizuju”, rekao je Beriša.\nJedan od ciljeva projekta je i da se organizuju tribine u samim romskim naseljima, gdje će romska zajednica imati mogućnost da iznese goruće probleme na lokalnom nivou. NVO ,,Phiren Amenca” namjerava da direktnom komunikacijom motiviše romsku zajednicu da se uključi i obuči osmišljavanju i realizovanju inicijativa.\nProjekat koji ova organizacija planira da realizuje je i ,,Centar za edukaciju i kulturu Roma” koji će biti otvoren 8. aprila, na međunarodni dan Roma.\n,,Mi kao organizacija često imamo pozive od kolega novinara, i drugih zainteresovanih strana, te smo shvatili da nemamo mjesto na kojem bismo mogli da se potkrijepimo informacijama tako da smo odlučili da otvorimo, za početak, skroman Centar za edukaciju i kulturu Roma”, kazao je Beriša.\nŠto se tiče samog napretka romske zajednice, Beriša ističe da nije zadovoljan. S obzirom na ulaganja na državnom nivou ali i veliki doprinos međunarodne zajednice, smatra da je više uloženo nego što je ostvareno.\nNVO ,,Phiren Amenca” usvaja četvrtu strategiju za unapređenje položaja Roma i Egipćana na nivou Crne Gore, ali objašnjava Beriša, imaju ponavljanje istih aktivnosti u akcionim planovima za sprovođenje ovih strategija i nemaju inovativan pristup niti konkretna rješenja.\n,,Lokalna infrastruktura u romskim naseljima i zajednicama je potpuno neuslovna i neadekvatna i ne možemo da očekujemo da ćemo imati veći broj djece u obrazovnom procesu. Postoje porodice koje žive bez pristupa pijaćoj vodi i struji, mi u tom pravcu moramo da rješavamo konkretne probleme sa kojima se romska zajednica suočava”, ističe izvršni direktor ,,Phiren Amence”.\nBeriša je zabrinut činjenicom da se broj visokoškolaca iz romske zajednice ne povećava, iako država ulaže, posebno kroz stipendije od 150€ na mjesečnom nivou, to očigledno nije dovoljan podstrek.\nNada se da će Zakon o visokom obrazovanju, koji je u nacrtu, biti usvojen, jer će omogućiti da pripadnici romske zajednice upišu visokoškolske ustanove po principu “Afirmativne akcije” i da budu oslobođeni svih taksi u procesu obrazovanja.\nPo pitanju informisanosti mladih iz romske zajednice o romskoj istoriji i kulturu, Beriša ukazuje na potrebu da se kroz obrazovni sistem uključe u nastavni sadržaj određene činjenice koje se tiču romske zajednice, odnosno istorije i kulture romske zajednice koji će, kaže, doprinijeti smanjenju jaza i predrasuda prema romskoj zajednici.\nTagovi:Elvis Beriša, Glavni slider, NVO Phiren Amenca, romska zajednica\nZapočeo trening ,,Okončanje apatridije i neregulisanog pravnog statusa Roma”\nRomska hrana prikazuje otpornost, prilagođavanje, putovanja, i teškoće


BiH dobila Koordinacijsko tijelo za Trgovsku goru\n21.05.2020 / 17:23 Politika - VM BiH imenovao tim\nVijeće ministara BiH danas je, na prijedlog Ministarstva vanjske trgovine i ekonomskih odnosa BiH, donijelo Odluku o imenovanju članova Koordinacionog tijela za problematiku odlaganja radioaktivnog otpada i istrošenog nuklearnog goriva na lokaciji Trgovska gora.\nU Koordinaciono tijelo su imenovani ministar vanjske trgovine i ekonomskih odnosa BiH Staša Košarac, ministrica za prostorno uređenje, građevinarstvo i ekologiju RS Srebrenka Golić, federalna ministrica životne sredine i turizma Edita Đapo i direktor Državne regulatorne agencije za radijacijsku i nuklearnu sigurnost u Bosni i Hercegovini Marinko Zeljko.\nKoordinaciono tijelo će u cilju rješavanja pitanja odlaganja radioaktivnog otpada i istrošenog nuklearnog goriva na lokaciji Trgovska gora, te provođenja odgovarajućih procedura u okviru svoje nadležnosti davati konkretna zaduženja ekspertskom i pravnom timu za praćenje stanja i aktivnosti u vezi ovim otvorenim pitanjem sa Hrvatskom.\nTakođe, Koordinaciono tijelo je zaduženo da osigura koordinaciju rada i postupanja nadležnih institucija BiH, Republike Srpske, Federacije BiH, Brčko Distrikta, kao i lokalnih nivoa vlasti u vezi sa aktivnostima u vezi sa izgradnjom spornog odlagališta, te o tome redovno izvještavati Vijeće ministara i Predsjedništvo BiH.\nPodsjećamo, formiranje Koordinacijskog tijela inicirano je na nedavnom sastanku ministra Košarca sa entitetskim ministricama Golić i Đapo, te članovima parlamentarne grupe "Zeleni klub", a nakon što je Ministarstvo za zaštitu životne sredine i energetike Hrvatske odlučilo da ustupi lokaciju bivšeg vojnog skladišta Čerkezovac na upotrebu Fondu za finansiranje razgradnje i zbrinjavanja radioaktivnog otpada nuklearne elektrane "Krško".\nNa sastanku je istaknuto da je stav svih nivoa vlasti u BiH da je namjera Hrvatske apsolutno neprihvatljiva, te da će se osim Koordinacijskog tijela, zahtijevati i formiranje pravnog i ekspertskog tima u BiH koji će se baviti ovom problematikom.\nKako saznajemo, nadležna ministarstva i institucije aktivno rade na formiranju pravnog i ekspertskog tima, čije imenovanje će se takođe naći pred Vijećem ministara BiH.


Naslovna Fudbal Džon Kordoba prelazi u Krasnodar za rekordnih 20 miliona eura\nDžon Kordoba prelazi u Krasnodar za rekordnih 20 miliona eura\nDžon Kordoba, fudbaler Herte iz Berlina trebalo bi da postane novi fudbaler ruskog Krasnodara.\nKolumbijac koji je u Belrin stigao iz Kelna za 15 miliona eura, i u 21 utakmicu postigao je 7 golova, mogao bi da postane najskuplji igrač u istoriji Krasnodara.\nKako javljaju njemački i ruski mediji njegov transfer je “težak” 20 miliona eura, i time bi postao najskuplji igrač u istoriji Krasnodara, ali i jedan od najskupljih u istoriji ruske lige.\nHerta je na svom Tviter profilu objavila da se čeka samo medicinski pregled pa da se stavi potpis na višegodišnji ugovor.\nKordoba je prije Kelna i Herte igrao za Majnc, Espanjol, Granadu, Čiapas…\nPrethodni tekstKejn želi u Siti, spreman i na štrajk, Totenhem postavio astronomsku cijenu -175 miliona\nSljedeći tekstBeretini odustao od Olimpijskih igara\nDušan Tadić najbolji fudbaler Eredivizije\nA.D. - 17/05/21 20:00 0


Kuburović: Neophodno uvođenje doživotnog zatvora Ministarka pravde Nela Kuburović izjavila je večeras da je uvođenje doživotne kazne zatvora neophodno za najteža krivična dela, kao što su teško ubistvo i silovanje dece i napomenula da za neka od takvih dela neće postojati ...\nOnome ko ubije dete ili trudnu ženu, ubuduće preti kazna doživotnog zatvora. Ta kazna odnosiće se i na dela protiv ustavnog uređenja, bezbednosti, zločina protiv čovečnosti. U skupštinskoj proceduri izmene bi trebalo da se nađu u maju.\nNacrt izmena KZ: Doživotni zatvor ne zastareva Prema rešenjima iz Nacrta izmena i dopuna Krivičnog zakonika, koje je u ponedeljak objavilo Ministarstvo pravde, izvršenje kazne doživotnog zatvora neće moći da zastari, kao ni krivično gonjenje izvršilaca dela za koja je propisan ...\nRadna grupa Ministarstva pravde prihvatila je sve predloge Fondacije "Tijana Jurić" u vezi sa izmenama Krivičnog zakona, a nacrt će se uskoro naći i pred poslanicima Narodne skupštine. Donosimo vam odgovore na 20 pitanja vezanih za izmene Krivičnog zakonika. 1.\nMinistarstvo pravde objavilo je danas Nacrt izmena i dopuna Krivičnog zakonika, koje predviđaju pored ostalog, uvođenje doživotnog zatvora u kazneni sistem Srbije, kao i novo krivično delo napad na advokata a regulišu i sankcionisanje pripremanja teškog ubistva.\nNacrt izmena KZ: Doživotni zatvor, napad na advokata... Ministarstvo pravde objavilo je danas Nacrt izmena i dopuna Krivičnog zakonika, koje predviđaju pored ostalog, uvođenje doživotnog zatvora u kazneni sistem Srbije, kao i novo krivično delo napad na advoakta a regulišu i ...\nMinistarstvo pravde objavilo je na svojoj internet stranici Nacrt zakona o izmenama i dopunama Krivičnog zakonika. Cilj izmena je revidiranja sankcija za najteža krivična dela, saopštilo je ...\nMinistarstvo pravde objavilo je na svojoj internet prezentaciji Nacrt zakona o izmenama i dopunama Krivičnog zakonika, u cilju revidiranja sankcija za najteža krivična dela. Predložene izmene odnose se na uvođenje doživotne kazne zatvora u krivično – pravni sistem Srbije za ...\nKazna doživotnog zatvora uskoro će biti deo srpskog Krivičnog zakonika, a višestruki povratnici više neće moći da računaju da će biti osuđeni na uslovne osude. Ove novine uskoro će biti predstavljene Vladi Srbije preko Nacrta o izmenama KZ, koji je danas javnosti predstavilo ...\nMinistarka pravde Nela Kuburović izjavila je večeras da je uvođenje doživotne kazne zatvora neophodno za najteža krivična dela, kao što su teško ubistvo i silovanje dece i napomenula da za neka od takvih dela neće postojati mogućnost uslovnog otpusta Kuburović je rekla da je ...\nIZMENE KRIVIČNOG ZAKONA USKORO PRED POSLANICIMA: Evo ko će ići na doživotnu robiju, i kako će proći silovatelji, ...\nMinistarstvo pravde objavilo je na svojoj internet prezentaciji Nacrt zakona o izmenama i dopunama Кrivičnog zakonika, u cilju revidiranja sankcija za najteža krivična dela. Predložene izmene odnose se na uvođenje doživotne kazne zatvora u krivično – pravni sistem Srbije za ...\nNACRT SPREMAN, USKORO PRED POSLANICIMA: Doživotna robija, nema skraćenja kazne za UBICE, SILOVATELJE I PEDOFILE\nMinistarstvo pravde Srbije predstavilo Nacrt zakona o izmenama krivičnog zakonika Kazna doživotnog zatvora uskoro će biti deo srpskog Krivičnog zakonika , a višestruki povratnici više neće moći da računaju da će biti osuđeni na uslovne osude.\n1. Ko će sve na doživotnu robiju? Svakome ko ubije dete ili trudnu ženu pretiće kazna doživotnog zatvora. Svakome ko obljubi dete koje od posledica tog zločina podlegne povredama preti doživotna robija. Pored njih, Nacrt izmena Krivičnog zakonika predviđa da će na doživotni ...\nBeograd -- Ministarstvo pravde objavilo je Nacrt izmena i dopuna Krivičnog zakonika, koje predviđaju pored ostalog, uvođenje doživotnog zatvora u kazneni sistem Srbije. Nacrt izmene i dopune Krivičnog zakonika predviđa i novo krivično delo napad na advokata, a reguliše i ...\nUbicama dece – doživotna\nMinistarstvo pravde predstavilo Nacrt izmena krivičnog zakonika koje donose strože kazne za najteže zločine. Najoštrija sankcija za teška ubistva, silovanja i obljubu nad detetom sa smrtnim ishodom KAZNA doživotnog zatvora uskoro će biti deo srpskog Krivičnog zakonika, a ...\nMinistarstvo pravde objavilo je na svojoj internet prezentaciji nacrt zakona o izmenama i dopunama Krivičnog zakonika, među kojima je i uvođenje kazne doživotnog zatvora za ubice dece i trudnih žena. Predložene izmene odnose se na uvođenje doživotne kazne zatvora u ...\nMinistarstvo pravde objavilo je danas Nacrt izmena i dopuna Krivičnog zakonika koje predviđaju, pored ostalog, uvođenje doživotnog zatvora u kazneni sistem Srbije, kao i novo krivično delo napad na advokata, a regulišu i sankcionisanje pripremanja teškog ubistva. Tweet A.\nDoživotni zatvor za ubice dece, trudnica, za terorizam i genocid\nNacrtom izmena i dopuna Krivičnog zakonika (KZ) koje je Ministarstvo pravde juče objavilo na svom sajtu predviđa se, između ostalog, uvođenje doživotnog zatvora u kazneni sistem Srbije, a reguliše se i sankcionisanje pripremanja ubistva.\nBeograd -- Prema Nacrtu izmena i dopuna Krivičnog zakonika kazna doživotnog zatvora neće moći da zastari, kao ni krivično gonjenje izvršilaca dela. Ovo je, pored ratnih zločina i krivičnih dela za koja zastarelost ne može da nastupi u skladu sa ratifikovanim međunarodnim ...\nNacrt izmena Krivičnog zakona: Doživotni zatvor ne zastareva\nOva kazna trebalo bi u potpunosti da zameni postojeću najtežu kaznu zatvora od 30 do 40 godina koje je u ponedeljak objavilo Ministarstvo pravde, izvršenje kazne doživotnog zatvora neće moći da zastari, kao ni krivično gonjenje izvršilaca dela za koja je propisan doživotni ...


Jeftini letovi iz Surinama do Irana - Aviokarte Surinam Iran - eSky.hr\nAviokarte iz Surinama do Irana\nPretražite letove iz Surinama do Irana\nProvjerite najbolje prilike za letove iz Surinama do Irana\n✔ Postoje li posebne ponude za letove iz Surinama do Irana na eSky.hr?\n✔ Mogu li se pobrinuti za osiguranje prilikom rezervacije leta iz Surinama do Irana?\n✔ Ako rezerviram leto iz Surinama do Irana, mogu li rezervirati ujedno i smještaj?\n✔ Koje zrakoplovne tvrtke nude letove iz Surinama do Irana?\nBudite sigurni, da na eSky.hr ponuda letova iz Surinama do Irana uključuje ne samo niskotarifne aviokompanije, već i one koje su specijalizirane za visoki standard.


U Ambasadi Republike Srbije u Bernu, dana 27.09.2016.g. održan je prijem povodom obeležavanja 100 godina od otvaranja prve Ambasade Srbije u Švajcarskoj Konfederaciji. Prijem je organizovan u čast predsednice Narodne skupštine Republike Srbije Maje Gojković, koja se nalazila u zvaničnoj trodnevnoj poseti Švajcarskoj, kao i predsednice Nacionalnog saveta Parlamenta Švajcarske Konfederacije Kriste Markvalder (Christa Markwalder), koja je prisustvovala prijemu. Događaju je prisustvovao veliki broj predstavnika švajcarskih institucija, diplomatskog kora i srpske dijaspore u Švajcarskoj.\nPrisutne je na početku pozdravila amb. dr Snežana Janković, poželevši im dobrodošlicu i izrazivši zadovoljstvo činjenicom da obeležavamo tako značajan jubilej kao što je stogodišnjica od otvaranja prve Ambasade Srbije u Švajcarskoj, što ukazuje na tradicionalne veze i dobre odnose između naše dve zemlje.\nPomoćnik u MIP Švajcarske amb. Nikolas Bril je u svom obraćanju naveo da su bilateralni odnosi između dve zemlje na najvišem nivou i bez otvorenih pitanja. Predsednica Nacionalnog saveta Parlamenta Švajcarske Krista Markvalder je istakla značaj saradnje parlamenata za unapređenje sveukupne bilateralne saradnje, koju je ocenila kao veoma dobru, te napomenula da je prilikom posete Srbiji imala priliku da se uveri u odlučnost njenog rukovodstva da sprovede reforme.\nPredsednica Narodne skupštine Republike Srbije Maja Gojković je poručila da je ovaj jubilej istovremeno i zalog i obaveza za budućnost, da se na osnovama bogate tradicije, i iskrenog, mnogo puta dokazanog prijateljstva, dalje razvijaju prijateljski bilateralni odnosi. Ukazala je da je dobrim odnosima značajno doprinelo predsedavanje Srbije i Švajcarske OEBS-om, kao i intenziviran politički dijalog na najvišem nivou. „To svedoči o značaju koji Srbija pridaje Švajcarskoj koja je u našoj zemlji prepoznata kao obrazac uspeha i dobre uprave, kao i želji da saradnju sa Švajcarskom postavi visoko među svojim spoljnopolitičkim prioritetima”, rekla je Gojković. Napomenula je i da prisustvo više od dve stotine švajcarskih kompanija u Srbiji, kao i prošlogodišnja poseta tadašnjeg potpredsednika Švajcarske Konfederacije, a danas predsednika Johana Šnajder-Amana Srbiji, ukazuje da i sa švajcarske strane Srbija predstavlja važnog partnera, sa kojim želi još produktivniju saradnju. Gojković je navela i da postoji veliki potencijal za dalje jačanje kako sveukupnih bilateralnih odnosa sa Švajcarskom, tako i parlamentarnih.


Premijer Albanije podržao Đukanovića pred nedeljne izbore u Crnoj Gori (VIDEO) | Trebinje Danas\nPremijer Albanije podržao Đukanovića pred nedeljne izbore u Crnoj Gori (VIDEO)\n26.08.2020. u 16:12\nUz "Pozdrav iz Tirane, dragi prijatelji!" – na srpskom, i predizbornu parolu crnogorske Demokratske partije socijalista “Odlučno za Crnu Goru!“ koju je ponovio nekoliko puta, premijer Albanije Edi Rama je danas video-porukom podržao stranku predsjednika Mila Đukanovića pred poslaničke izbore u nedjelju, 30. avgusta.\nRama je rekao da je “duboka i posebna povezanost naše dvije bratske zemlje, dvije sestrinske partije i moja povezanost s Milom Đukanovićem“, i da je “veoma veliki značaj za Albaniju i čitav region odluke koju narednih dana treba da donesu naša crnogorska braća i sestre“.\nUz izjavu “Hvala što postojiš, dragi Milo i to ne samo za Crnu Goru, nego i za Albaniju i Albance u Crnoj Gori, na Kosovu, svuda u regionu, za naš region kao cjelinu!“, Rama je, retorički obraćajući se Đukanoviću, rekao da “ono što još nisi uradio za Crnu Goru, nije na meni da sudim, to ostavljam tvom narodu“.\nAli, naglasio je premijer Albanije, “ono što mogu da mu kažem (narodu Crne Gore) je da, van svake sumnje, ono što Milo Đukanović jeste uradio za Crnu Goru i region, treba bude ponos svakog građanina Crne Gore“.\nJer, nastavio je on, “ne znam šta bi Crna Gora bila danas“ bez Đukanovića, koji ju je “poveo putem nezavisnosti i ka vrlo dobrom mjestu u Evropi“.\nCrna Gora je danas neuporediva u odnosu na ono što je bila – “mala, siromašna i slaba“ pred početak puta pod “Milovim vizionarskim i lukavim rukovodstvom“, rekao je Rama.\nIako narod Crne Gore, kao i svi narodi regiona, “traži više i bolje.., ne varajte se: rizik nazadovanja je uvijek tu kada se odlučuje da se brže krene naprijed“, upozorio je Rama.\nZato su izbori u nedjelju, ocijenio je premijer Albanije, “odlučujući za Crnu Goru, jer nema sumnje da svaki glas koji bi išao za tim da se pogura brže kretanje naprijed, a protiv Mila Đukanovića, može zemlju gurnutu unazad i to brzo“.\n- Danas nema nikoga drugog koji može spasti budućnost Crne Gore, sem čovjeka koji ju je spasao mnogo puta i partije koja je dosad radila toliko vrijedno i postigla toliko mnogo upravljajući Crnom Gorom - procenio je Rama.\n- Nije vrijeme za eksperimente koji bi donijeli nesigurnost i žaljenje, već "odlučno za Crnu Goru" treba stati iza Mila Đukanovića 30. avgusta i nastaviti zadivljujući rad koji je Crnu Goru učinio blistavom zvijezdom našeg regiona, primjerom za ugled svima nama, ponosnom članicom evro-atlantske porodice i daleko boljom za svoj narod (nego što je bila)“, zaključio je Rama uz poruku: “Srećno, prijatelji! I molim vas pobijedite za Crnu Goru i za sve nas“.


Nakon što je ova agencija prošle nedelje najpre zatvorila svoje poslovnice u Srbiji, jer je, kako su objasnili, kod jedne od radnica navodno potvrđena infekcija koronom, danas je ponovo počela sa radom, ali je još uvek veliki znak pitanja šta će biti sa propalim aranžmanima i letovanjima ljudi koji su uredno uplatili svoj odmor.\nKonketan odgovor "Mouzenidisa" usledio je tek nakon što je na fejsbuku oformljena stranica pod nazivom "Afera Mouzenidis" koja već sada broji blizu 600 korisnika, a gde svako ko je imao slično ili isto iskustvo to može da podeli sa javnošću, pa je sama direktorka ove agencije Svetlana Nikolić napisala u objavi da će protiv njih biti podnete tužbe.\n- Trudimo se da sve probleme rešimo na najbolji mogući način i pomognemo putnicima da prevaziđemo izazvane probleme nastale ne našom krivicom. Ovakvim postovima izazivate mržnju, urušavate ugled firme i integritet osoba koje u istoj rade - napisala je Nikolić pre jednog dana.\n"Nisu videli mejl"\nSada se o celokupnoj situaciji u jutarnjem programu Prve televizije oglasilo i Ministarstvo turizma i objasnilo da u takvim slučajevima ono prvo što mogu da urade prevareni putnici jeste da kontaktiraju turističku agenciju putem predstavnika koji se nalaze na destinaciji, a koga je u obavezi da obezbedi turistička agencija.\n- Tim putem oni treba da zatraže svoja prava, odnosno da im se obezbedi smeštaj na destinaciji na kojoj se nalaze. Ukoliko to ne uspeju oni mogu samostalno da pronađu aranžmane, a nakon povratka sa putovanja da se obrate agenciji za poraćaj uplaćenih sredstava - objasnila je pomoćnica ministra turizma Dunja Đenić.\nKako dalje objašnjava Đenić, prema saznanjima koja oni imaju, od 460 putnika, koliko ih je uplatilo aranžmane preko navedene agencije, 260 njih je već smešeno na destinaciji na kojoj su se našli, te da je problem što neki od putnika nisu na vreme videli mejl o otkazivanju aranžmana, koji su dobili.\nO povratu novca se ne oglašavaju\nPodsetimo, juče je na istoj televiziji gostovala i jedna od "prevarenih" putnica, Milica Bošković, koja je potanko objasnila kako je došlo do propadanja njenog, ali i aranžmana 30 ostalih putnika.\nOna je, kako je objasnila, stupila u kontakt sa agencijom, kada su joj rekli da će ponovo početi sa radom, ai da informaciju o tome da li će im biti vraćen novac nije dobila.\nNakon toga, objasnila je dalje Bošković, ona je odmah otišla do agencije, na čijim vratima je stajala odluka kako su zatvoreni usled infekcije. Nakon toga je, kako kaže, uzalud pokušavala da ih dobije, i pisala im mejl u kom je zahtevala da joj se novac vrati.\nNakon objave same Boškovićeve na društvenim mrežama, podigla se galama oko slučaja Mouzenidis agencije, kada je shvatila da nije jedina "nasamarena".\nEpilog celog događaja, koji traj već četiri dana još uvek nije poznat, te ni šta će biti sa uplatama, kao i da li će one po Zakonu morati da im budu vraćene.


Otvaranje Prihvatilišta za decu jedan od najvažnijih i najlepših projekata koji smo sproveli i to je rezultat timskog rada celog grada, a sve kako bi deca sada imala najbolje moguće uslove i ustanovu kakve nema u ovom delu Evrope, rekla je danas Nataša Stanisavljević, gradska sekretarka za socijalnu zaštitu.\nGradska sekretarka navela je da se ponosi svim projektima urađenim u prethodne četiri godine u oblasti socijalne zaštite u gradu. Kao najbitnije izdvojila je, uz novo Prihvatilište za decu, uvođenje usluge "E-beba", broj porodilja kojima se pomaže i gradnju stanova za izbeglice.\n- Grad Beograd se snažno zalaže da svi građani, a naročito deca kao najugroženija grupa, ostvare svu neophodnu vrstu podrške u najadekvatnijim uslovima. Za decu kojoj je naša pomoć potrebna uvek moramo biti tu, da im pokažemo da nisu sami, da ima ko da ih zaštiti, da im pruži podršku, da ih usmeri na pravi put - istakla je Nataša.\nGovoreći o planovima, Stanisavljevićeva je rekla da je među prvim velikim projektima rekonstrukcija Prihvatilišta za odrasla i stara lica, odnosno Prihvatilišta za beskućnike u Kumodraškoj ulici. To je najveće prihvatilište, kako je istakla, na nivou Srbije koje sada ima kapacitet 104 korisnika, ali zimi zbrinjava i više od 140 ljudi.\nPrihvatilište za decu u NOVOJ ZGRADI na Zvezdari posle 21 GODINE čekanja\nPROBLEM STAR DVE DECENIJE Prihvatilište za decu od 25. feburara konačno u NOVOM OBJEKTU\nNataša Stanisavljević je istakla da se ove godine uvodi novi servis za pomoć u kući majkama dece sa smetnjama u razvoju. Takođe, u narednih mesec dana otvaraju se socijalni stanovi za decu stariju od 18 godina koja izlaze iz domova ili hraniteljskih porodica, a do kraja godine počinje i projekat "Kuća na pola puta" kojim će grad prvi put obezbediti stanove za žene koje izlaze iz sigurnih kuća.\nTakođe, kako je naglasila, Grad Beograd uskoro pokreće novu uslugu "Predah smeštaja", namenjenu korisnicima sa smetnjama u razvoju, u potpuno novom objektu izgrađenom za te namene, čiji će kapacitet biti 50 korisnika.\nPrihvatilište za decu se seli u novu zgradu posle 21 GODINE ČEKANJA\nU PRIHVATILIŠTIMA 150 KORISNIKA Stanisavljević: Ustanove u pripravnosti, organizovana dežurstva


Posjeta turskih privrednika općini Visoko – Magazin Plus\nHome/Posjeta turskih privrednika općini Visoko\nU organizaciji Centra za razvoj odnosa sa BiH (BIGMEV), jučer je upriličena posjeta turskih privrednika općini Visoko, odnosno susret sa visočkim privrednicima članovima Udruženja građana–privrednika “Visoko XXI”.\nGrupa od 18 privrednika iz turskog grada Bursa razgovarala je sa direktorima i predstavnicima visočkih privrednih subjekata o mogućoj saradnji te je današnji susret bio dobra prilika za upoznavanje i razvijanje dobrih odnosa.\nVisočki biznismeni su optimistični i smatraju da je ova posjeta samo početak uspostavljanja saradnje, nakon čega će uslijediti i konkretni međusobni projekti, cijeneći da ova posjeta Visokom predstavlja znažnu kariku već dobre saradnje između Turske i BiH.\nDanašnjem susretu turskih i visočkih privrednika prisustvovala je Općinska načelnica, kao i Selmo Cikotić, predstavnik Centra za razvoj odnosa sa BiH (BIGMEV). Inače, BIGMEV su su osnovali turski i bosanski biznismeni, akademski radnici, državni službenici i ostali stručnjaci, a osnovna mu je funkcija jačanje odnosa.\nCilj je ojačati odnose između dvije zemlje u okviru prijateljstva i u ovoj ekspanziji predstaviti BiH kao zemlju sa mnogim mogućnostima i prilikama turskim poslovnim ljudima.\nKonkretni dogovori i saradnja visočkih i turskih firmi neće se uspostaviti jednom posjetom, odnosno preko noći, ali je dobar znak za naredni period s obzirom da je prisutna velika želja i interesovanje za saradnju, kako naših tako i biznismena iz Burse.


Nakon duže pauze bioskopi će ponovo raditi. - Report.rs\nNakon duže pauze bioskopi će ponovo raditi.\nBy Milos P. 08/20/2020 Najnovije, Vesti\nNakon duže pauze, zbog pandemije korona virusa, biskopi u Srbiji će ponovo početi da rade, i to kako je najavljeno već početkom septembra.\nIpak, još uvek nije doneta konačna odluka koliki će razmak biti propisan između posetilaca filmskih projekcija, izjavio je Igor Stanković direktor “Kombank dvorane”.\n“Krizni štab će doneti odluku da li će distanca između posetilaca bioskopa u samoj sali biti jedno ili dva sedišta. Naravno, porodice, parovi ili ljudi koji zajedno dođu da gledaju film biće u prilici da sede jedni pored drugih, ali sledeća karta će se prodavati sa jednim ili dva sedišta razmaka. Dakle svi koji se ne poznaju biće razdvojeni distancom”, rekao je on.\n“Te mere su usaglašene sa sličnim rešenjima u zemljama Evropske Unije kao što su Francuska, Slovenija, Austrija u kojoj su bioskopi već otvoreni”, ispričao je Stanković i naglasio da će cena karata u svim bioskopima koštati 15 centi.\n“To je podsećanje na 1928. godinu kada su u SAD počeli organizovano da prikazuju filmove, a cena karte je bila 15 centi”, objasnio je Stanković.\nIzvor: Tanjug, Foto Unsplash


Potraga za meteoritima i solarografija – Astronomsko udruženje "Eureka" – Kruševac\nDanas je u Centru za stručno usavršavanje održano predavanje na temu potraga za mikrometeoritima i solarografiji. Predavači su bili Marko Savić i Ivana Savić, astronomi amateri koji su među najuspešnijim astronomima u Srbiji na polju promocije nauke i realizaciji zanimljivih radionica iz ove oblasti. Učesnici koji su bili u sali ali i na fejsbuku mogli su da čuju kako se može jednostavno napraviti uređaj za detekciju mikrometeorita i kako ih možemo pronaći na zemlji gde svakog dana preko 100 tona ovog materijala pada na Zemlju iz Svemira.\nTakođe bilo je reči i o solarografiji gde su prikazani metodi za izradu solarografa ali i primeri uspešnih fotografija. Dogovoreno je da se u narednom periodu organizuje u Kruševcu i izložba ovih radova kako bi se solarografija promovisala, ali i priča o reciklaži.\nPredavanje je realizovano kao sastavni deo projekta Astronomski Eureka kutak koji se realizuje u okviru programa Mladi su zakon – Ministarstvo omladine i sporta uz podršku resurs centra Edukativni Centar Kruševac.\nU nastavku možete pogledati prilog RTK sa današnje aktivnosti, a fotografije možete videti u galeriji.


Gradonačelnik Subotice Bogdan Laban zaključio je danas ugovor o otuđenju građevinskog zemljišta u javnoj svojini bez naknade sa privrednim društvom „Boysen Abgassysteme“ d.o.o. Subotica, jednim od najvećih svetskih proizvođača izduvnih sistema za automobilsku industriju.\nPotpisivanju ugovora prethodila je izrada elaborata opravdanosti, usvojenog od strane Skupštine Grada Subotice, kojim je dokazano da će direktni prihodi Grada u periodu od pet godina biti veći od prihoda koji bi se ostvarili otuđenjem po tržišnoj ceni. Kao neophodan preduslov pristiglo je pozitivno rešenje Komisije za kontrolu državne pomoći Ministarstva finansija Republike Srbije, kao i prethodna saglasnost Vlade RS kojom su ispunjeni svi neophodni pravni preduslovi za otuđenje zemljišta u javnoj svojini bez naknade.\nPodsećamo da se predmetno zemljište, ukupne površine 10 ha 13 a 94 m2, nalazi u Privrednoj zoni „Mali Bajmok“. Nemački investitor ima nameru da u narednom periodu, na pomenutoj lokaciji, započne izgradnju proizvodnog pogona za izradu izduvnih sistema za automobilsku industriju. Investitor se obavezao da u okviru budućeg proizvodnog objekta, površine od oko 35.000 kvadratnih metara, u roku od pet godina zaposli 507 radnika.\nUkupna vrednost investicije je 55 miliona evra i to je do sada najveća strana investicija u Subotici.


Tači smatra da je vreme za finalizaciju dogovora Prištine i Beograda - Nova Borba\nTači smatra da je vreme za finalizaciju dogovora Prištine i Beograda\nTači smatra da je potrebno da se stvari odvijaju "brže, efikasnije i dinamičnije".\nPredsednik samoproglašene države Kosovo Hašim Tači smatra da je došlo vreme za otvaranje novog poglavlja u odnosima Beograda i Prištine, te da je sada pravi momenat da pregovori uđu u fazu finalizacije.\nRSE navodi da bi, po Tačiju, "tako nešto podrazumevalo i zajednički rad na borbi protiv korupcije, organizovanog kriminala, krijumčarenja, fundamentalizma, radikalizma, borbre protiv terorizma i dr."\nPored toga, Tači je naveo da je veoma važno da se okonča i proces povratka raseljenih lica, kao i proces nestalih.\nOn je kazao i da kosovska skupština neće sprečiti evroatlansku budućnost zbog političkih interesa i da će ratifikovati demarkaciju sa Crnom Gorom.\nPisanja stranih medija o tome da na Kosovu vlada antiameričko raspoloženje, Tači je ocenio kao preuveličavanje.\nTači tvrdi i da se "Kosovo pokazalo kao najbolji primer u borbi protiv fundamentalizma, ekstremizma i terorizma, što su ocenili i američki zvaničnici".\nOn navodi da su preduzeli zakonske mere prema više od 140 osoba među kojima su i imami i da su neki do sada već kažnjeni, a tvrdi i da u poslednjih sedam meseci nijedan građanin Kosova nije krenuo na put prema Siriji ili Iraku.


U Institut Goša počeo kurs za IWI-C – Palanačke novine\nOdgovarajući na zahteve tržišta i osluškujući potrebe pojedinaca i preduzeća, koja bi se eventualno uključila u realizaciju Južnog toka, u organizaciji Instituta Goša započela je edukacija međunarodnih inspektora u zavarivanju IWI-C.\nKurs će se realizovati po programu Međunarodnog instituta za zavarivanje (IIW), a otvoren je 25. septembra u prostorijama Instituta Goša u Beogradu, Milana Rakića 35. O značaju ovog kursa govorio je vršilac dužnosti direktora Instituta Goša, Mirko Ličina, dipl.inž., i izvršni rukovodilac Nacionalnog ovlašćenog tela DUZS-Cert Pers, dr Vencislav Grabulov, dipl.inž., predstavnik Srbije u IAB grupi.\nPrema planu i programu IWI-C kursa predavanja će se održavati na dve lokacije, teorijski deo u Beogradu, dok se će praktična obuka održavati u prostorijama Instituta Goša u Smederevskoj Palanci. Ukupno trajanje kursa je 97 časova, sa produženjem od 20 posto za polaznike iz inostranstva.\nVažno je istaći da se IWI-C edukacija sprovodi prema strogim međunarodnim standardima, nakon koje kandidati koji su uspešno položiili predviđeni kurs, dobijaju diplomu koja je validna u čitavom svetu. S obzirom na visok nivo odgovornosti koju sobom nosi, diploma IWI-C predstavlja i daleko zahtevniji nivo znanja i veština kandidata koji su predhodno završili kurs za međunarodne inženjere i tehnologe zavarivanja. Sticanjem diplome međunarodnih inspektora u zavarivanju, kandidati će moći da rade na najodgovornijim poslovima inspekcije zavarenih spojeva u svim proizvodnim granama, mašinstvo, energetika, prehrambena industrija i ostalo. Kurs za međunarodne inspektore u zavarivanju je organizovan u Institutu Goša u cilju proširivanja delatnosti i na osnovu izraženih potreba od strane poslovnih partnera, kao i objektivnim potrebama tržišta rada za visoko kvalifikovanim osobljem u zavarivanju.\nU Institutu Goša u Beogradu se uporedo obavlja i trening za ultrazvučnu kontrolu zavarenih spojeva za grupu od desetak polaznika, a 27. oktobra započinje i najavljeni kurs za međunarodne inženjere i tehnologe zavarivanja, za školsku 2014./2015.\nTreba podsetiti, da u okviru Instituta Goša postoji Centar za obrazovanje međunarodnih inženjera zavarivanja, međunarodnih tehnologa zavarivanja i obrazovanje međunarodnih inspektora u zavarivanju. Obuka zavarivača se vrši za sledeće postupke: 111 REL, 141 TIG, 131/135/136 MIG/MAG i 311 gasno zavarivanje. Centar je opremljen da svakog trenutka odgovori na zahteve i potrebe tržišta u zemlji i okruženju.\nNext story Naš gost Jovan Jove Mratinković, fudbaler koji je igrao na četiri kontinenta: PONOSAN NA OCA RATNIKA I SRPSKO POREKLO\nPrevious story Međunarodni Dan starih obeležen na koristan način: I OSNOVCI VOLONTERI


Srbija važan energetski koridor\nPotpredsednica Vlade Republike Srbije i ministarka rudarstva i energetike Zorana Mihajlović izjavila je da se u resornim oblastima realizuje nekoliko važnih projekata, ocenivši da će se izmenom zakona stvoriti povoljan prostor za nove investicije.\nMihajlović je sinoć, u izjavi za Radio-televiziju Vojvodine, istakla da kao što je naša zemlja u putnom saobraćaju postala nezaobilazna ruta, isto tako je cilj da bude i tranzitni koridor u energetici.\nZa Srbiju je važno da osigura energetsku bezbednost, da imamo dovoljne količine kvalitetnog gasa, električne energije i naftnih derivata, ukazala je ona i dodala da smo mala država, ali imamo odličan geostrateški položaj, koji treba da iskoristimo.\nPored RTB Bor, tu je projekat „Jadar”, investicija vredna dva milijarde evra, koja će zaposliti dve hiljade radnika, pri čemu će svaka vrsta eksploatacije i prerade biti zelena i zdrava, uz zaštitu životne sredine i korišćenje najmodernije tehnologije, naglasila je Mihajlović.\nPrema njenim rečima, gradi se deo Kostolca B3, a naša vizija jeste da se sklonimo od uglja, koji je najprljaviji izvor energije.\nVažno je i da imamo više dobavljača gasa, zbog čega je gasna interkonekcija Niš–Dimitrovgrad između Srbije i Bugarske značajna, a razmišljamo i o interkonekciji sa Rumunijom, napomenula je potpredsednica Vlade.\nOna je najavila i novi zakon o obnovljivim izvorima energije, kao i digitalizaciju energetskog sektora.\nSledeće godine ćemo doneti nove zakone i napravićemo ambijent da investitori žele da dođu u Srbiju. Digitalizovaćemo dozvole, prava i licence, što pomaže i u borbi protiv korupcije, objasnila je Mihajlović.\nTakođe, kako je dodala, pravimo i novi nezavisan fond energetske efikasnosti, pre svega za domaćinstva, ali i druge objekte, s obzirom na to da 40 odsto energije takoreći gubimo zbog loše izolacije i instalacija.\nIstovremeno, potpredsednica Vlade je naglasila da su „Srbijagas“ i EPS dva najznačajnija preduzeća u našoj zemlji, stubovi njenog ekonomskog razvoja i moraju da donose profit.\nZa to su nam potrebne reforme – da se razdvoje delatnosti i da postoji pregledno poslovanje, jasne javne nabavke i projekti koji ne kasne, objasnila je ona i ukazala na to da je puno problema u ovim preduzećima i da je neophodno redefinisanje planova investiranja.\nPrema njenim rečima, plan reformi će biti javno objavljen, te da je neophodno da se izdvoje „Transportgas“ i „Distribucijagas“ jer gubimo milione evra samo u transportnoj mreži.


U Belgiji uhapšeno više od 60 migranata – modričaINFO\nHome / NOVOSTI / SVIJET / U Belgiji uhapšeno više od 60 migranata\nU Belgiji uhapšeno više od 60 migranata\nin SVIJET January 29, 2016 693 Views\nBrisel – Belgijska policija uhapsila je 62 migranta u blizini obale, mahom Iranaca, saopštile su vlasti.\nZvaničnici su saopštili da neće tolerisati da na njihovoj teritoriji nastanu sabirni centri koji se mogu uporediti sa kampom nazvanim “Džungla” u Kaleu, prenose agencije.\nVećina uhapšenih migranata su muškarci starosti između 20 i 30 godina, a 10 odsto njih je već bilo hapšeno u prethodnim akcijama. Šezdesetak policajaca je mobilisano u ovoj operaciji.\nOko 4.000 migranata, pridošlih većinom iz istočne Afrike, sa Bliskog istoka i iz Avganistana, žive u migrantskom kampu nazvanom “Džungla” kod Kalea, na sjeveru Francuske.\nNijedan sličan kamp ne postoji u Belgiji ali, prema belgijskoj štampi, nekoliko desetina migranata koji su došli iz Kalea prešlo je granicu i ušlo u Belgiju.\nAzilanti Belgija 2016-01-29\nTagged with: Azilanti Belgija\nPrevious: Pogledajte policijsko vozilo kojem niko ne može pobjeći (VIDEO)\nNext: NAJBOLJI SPORTISTI I SPORTSKI RADNICI MODRIČE ZA 2015. GODINU


Troškovi zbog vulkanskog oblaka do 2,5 milijarde eura\nUkupni troškovi "prizemljene" evropske avionske industrije nastali pojavom oblaka vulkanskog pepela sa Islanda su između 1,5 i 2,5 milijardi eura, izjavio je danas evropski komesar za saobraćaj Sim Kalas.\n"Uzeli smo sve procjene troškova od raznih akcionara i trenutno radimo sa cifrom između 1,5 i 2,5 milijardi eura", rekao je Kallas na konferenciji za novinare u Briselu.\nPretpostavljeni iznos pokriva sve sektore avionske industrije, koji su pogođeni odgađanjem oko 100.000 letova, uključujući aviokompanije, aerodrome, turističke agencije i ostale povezane firme.\nKalas je istakao da će, kao ekonomista, u pokušaju da odredi konačnu brojku troškova, tretirati industrijske pretpostavke sa skepsom.On je komentar dao dok je iznosio više mjera za pomoć avionskoj industriji da se oporavi od krize i da ubuduće izbjegne slične događaje.\nNešto ranije Evropska komisija je saopštila zemlje članice EU mogu da koriste privremene mjere za pomoć aviokompanijama, čiji su avioni bili prizemljeni zbog oblaka vulkanskog pepela sa Islanda, saopštila je danas Evropska komisija.\nOblak iz vulkana na Islandu izazvao je najširu i najskuplju obustavu vazdušnog saobraćaja u istoriji avijacije u Evropi i stručnjaci ističu da su po obimu mnogo veći nego što je to bio slučaj nakon terorističkih napada na američke gradove Njujork i Vašington 11. septembra 2001. godine.


RTCG - Radio Televizija Crne Gore - Nacionalni javni servis :: Društvo :: Zabrana pušenja smanjiće prihode\n16. 06. 2019. 13:45 >> 13:43 9\n"Mislim da će ovog puta država morati istrajati na njegovoj primjeni. Ipak, smatram da je prerano za procjene da li će i kako da zaživi u praksi," naveo je Radulović.\nRadulović, koji je bio zagovornik prethodnog zakonskog rješenja kojim je predviđeno da ugostitelji plaćaju taksu u iznosu od EUR po metru kvadratnom, ukoliko žele omogućiti konzumaciju duvana u ugostiteljskim objektima, kazao je da i sada smatra da je to najbolje kompromisno rješenje.\n"Tako da su, nažalost, nepoštovanjem rješenja koje smo samo predložili, izbili jedan od ključnih argumenata za odbranu i donošenje posebne odluke koja koriguje predložene odredbe," rekao je Radulović i dodao da su nova predložena rješenja rigoroznija.\n"Ali ako smo se nešto dogovorili 2017. godine svi, a samo pojedini poštovali, mislim da će teško ići. Da smo to ozbiljno shvatili i platili svoje obaveze mislim da bi pregovaračka pozicija bila i bolja i ozbiljnija," kazao je Radulović.\n"To je jedina mjera koja je donijela rezultate u drugim državama, ali onda se otvaraju druga pitanja: socioekonomska politika i razne politike. Zato ne vjerujem da će se ta mjera usvojiti. Ali, hajde neka krenu sa zabranama, pa ćemo vidjeti koliko će to donijeti napretka, a mislim da neće mnogo," zaključio je Radulović.\n"Odluka je dobra i treba odrediti mjesta gdje je moguće konzumirati duvanske proizvode, a onamo gdje sjede ljudi koji ne žele da osjete miris nikotina, gdje piju i jedu, treba da budu slobodni od duvanskih proizvoda i svih štetnih materija koje donosi," rekao je Ivančević agenciji MINA.\n"Ali ljudi koji ne žele da budu u blizini onih koji konzumiraju duvanske proizvode, treba da se zaštite," dodao je Ivančević.\n"Država donese dobar zakon, a onda nema snage da ga sprovede. Očekujemo da će država konačno naći način da sprovede one zakone i norme koje sama utvrdi," naveo je Ivančević.\n"Oni koji predlažu i donose zakone ne treba da idu tom vodiljom, niti imaju ambicije da se dopadnu svima, nego u primarno moraju da zaštite javni i opšti interes," naveo je Ivančević.\nŽarko Radulović Zabranjeno pušenje\nOtkazivanja nakon "crvene liste" za CG\n29. 08. 2021. 5\nNa nivou godine imaćemo 40 odsto prihoda iz 2019.


Poraz Srbije u trileru protiv Bahreina, sa Saudijcima za 19. mesto – Balkan-Handball.com\nHome / Balkan / Poraz Srbije u trileru protiv Bahreina, sa Saudijcima za 19. mesto\nPoraz Srbije u trileru protiv Bahreina, sa Saudijcima za 19. mesto\nNovi poraz u neizvesnoj završnici zabeležili su srpski kadeti na Svetskom prvenstvu u Makedoniji. U meču za razigravanje od 17. do 20. mesta, bolji od „orlića“ bio je Bahrein, rezultatom 34:33 (20:14). Selekciji Srbije preostalo je da odigra još jedan meč u Skoplju, a sastaće se sa Saudijskom Arabijom u četvrtak od 9:30č.\nZa razliku od mečeva u grupnoj fazi, Srbija je duel sa Bahreinom počela veoma loše i već nakon nekoliko minuta bila u rezultatskom deficitu. Loša igra u odbrani i nedostatak motivacije rezultirali su sa 20 primljenih golova u prvom poluvremenu (20:14).\nPotpuno drugačija slike iz ugla srpske selekcije viđena je u nastavku susreta. Prelazak na odbrambenu postavku 5-1 i ulazak Nikole Ćirovića na gol Srbije, doneli su boljitak u igri. Primetna je bila veća želja „orlića“ nego u prvom poluvreme, a gol Ivana Horvata, deset minuta pre kraja meča, doneo je poravnanje rezultata na semaforu. Ipak, nedostatak sreće (stativa Ćirovića na 32:32) i koncentracije u presudnim trenucima, koštalo je izabranike Aleksandra Radosavljevića poraza (34:33).\nIvan Mićić postigao je devet golova za selekciju Srbije, Vanja Nikolić dodao je sedam.\n← Prethodni članak Počinje rasplet u Skoplju, sve staje u 60 minuta\nNaredni članak → Radosavljević posle poraza od Bahreina: Obavezan maksimalan pristup u svakoj utakmici


U POVERENJU: “Sulejman veličanstveni” više se neće emitovati u Srbiji!\n“Sulejman veličanstveni” više se neće emitovati u Srbiji!\nPopularna turska TV serija “Sulejman veličanstveni” više se neće emitovati u Srbiji, barem ne u nekom narednom periodu. Kako je televizija “Nova” saopštila, glavni razlog ukidanja serije je dodela nacionalne frekvencije.\n- Nova.rs je prinuđena da prilagodi svoju programsku ponudu činjenici da ceo proces dodele frekvencije traje skoro godinu dana, a da se za to vreme troši izuzetno vredan program koji bi trebalo da bude dostupan celokupnoj srpskoj publici. Prilagođavanje programske ponude podrazumeva i privremeni prekid emitovanja serije “Sulejman Veličanstveni”. Ova turska hit serija kao i mnogi drugi proizvedeni i planirani projekti će biti čekanju - stoji u saopštenju ove televizije.


NA METI MOGU BITI I ČITAVI GRADOVI: Upadi hakera mogu ugroziti snabdevanje strujom, vodom, hranom, ali neko je i od njih brži | Novosti.RS\nutorak, 15. 10. 2019. u 11:02\nKADA iz elektronskog kartona pacijenta nestane neki podatak, posledice mogu da budu pogubne. Na meti hakera mogu da se nađu i čitavi gradovi, čije stanovnike bi ugrozili upadi u sisteme za snabdevanje strujom, vodom i hranom. Akt o bezbednosti informaciono-komunikacionog sistema IKT ima cilj da propiše procedure kako do ovakvih zloupotreba podataka ne bi došlo.\nKako je "Novostima" potvrđeno u Ministarstvu trgovine, turizma i telekomunikacija, Inspekcija za informacionu bezbednost započela je nadzor prošlog meseca. Do sada su sprovedene tri kontrole u kojima nije bilo podnetih prekršajnih prijava.\nPročitajte još - Sajber napad prekinuo štampanje nekoliko novina


MOGUĆE ZATVARANjE ŠKOLA U SRPSKOJ: Dodik najavio oštrije mere, raste broj zaraženih preko Drine | Novosti.RS\n- Današnji broj zaraženih građana virusom je alarmantan i moramo preduzeti niz mera kako bi zaštitili građani i najverovatnije ćemo zatvoriti škole, istakao je Dodik na otvaranju kovid bolnice u Bijeljini.\nOn je ukazao i da će morati da se redukuje radno vrijeme u firmama u Srpskoj, te apelovao na građane da poštuju preporučene mere zaštite s ciljem sprečavanja širenja virusa korona.\nDodik, koji je lider SNSD, pozvao je i druge političke partije da se pridržavaju mera zaštite i da se ne održavaju javni skupovi.\nOn je podsetio na odluku Izvršnog komiteta SNSD da obustave promotivne aktivnosti i skupove u okviru kampanje "Okupljanje za Srpsku" za predstojeće lokalne izbore zbog pogoršane epidemiološke situacije u Republici Srpskoj.\nDodik je naglasio da SNSD neće održavati skupove od ponedeljka do 2. novembra.\nvirus korona korona virus Republika Srpska Milorad Dodik škola zatvaranje škola


Ovom prilikom je postavljeno 19 praznih stolica, koje simbolizuju ukupan broj žena koje su u ovoj godini izgubile život kao žrtve porodičnog nasilja, zatim prikazan je i kratak video pod nazivom „Tiče me se“, a okupljenima je podeljen i promotivni materijal.\nSimona Rockov, predsednica Komisije za rodnu ravnopravnost je istakla da video prilog ima za cilj da podstakne širu zajednicu da podrži žene koje su pretrpele porodično ili partnersko nasilje.\nNačelnica Odeljenja za Javne službe opštine Novi Bečej, Ivana Dobožanov, navela je da da Komisija za rodnu ravnopravnost ima podršku u radu tokom cele godine, pa tako i u realizaciji ove aktivnosti kako bi zajedničkim snagama doprineli podizanju svesti lokalne zajednice o ovom problemu.\nPredsednik opštine Novi Bečej, Saša Maksimović je naglasio da je žena stub porodice.\n"Vrata lokalne samouprave, policije, sigurne kuće su uvek otvorena za sve koje eventualno pretpre nasilje".


Razgovarajući sa medijima pred održavanje ovogodišnjeg sajma automobila u Frankfurtu, 2017. Frankfurt Motor Show, evropski vlasnik ovog brenda, Žan Kristof Kugler, potvrdio je da ovaj proizvođač automobila zaista razvija planove za svoju ličnu tehnologiju nultih emisija gasova.\nŠtaviše, pošto je Dacia deo alijanse Renault-Nissan, rumunski proizvođač ne mora da raširi krila i odleti iz gnezda kako bi efikasno elektrifikovala svoja vozila, a kada to uradi, ona će ostati neverovatno povoljna, ako je verovati zvaničnicima kompanije.\n"Mi definitivno nećemo menjati teritoriju našeg brenda. Kao kompanija, mi posedujemo velike prednosti snage koju pruža alijansa sa svojom dokazanom tehnologijom, tako da je gotovo automatski možemo priključiti brendu Dacia", rekao je Kugler. "Mi imamo pristup svim komponentama za kreiranje električnih automobila, a to što smo deo veće alijanse, znači da čak i kada nam projekat dođe do razvojnog dela, ne moramo da brinemo o njegovoj realizaciji. U svakom slučaju, ne moramo da pregovaramo oko iste."\nZa sada nije predstavljen vremenski okvir u kom možemo videti prve Dacia modele nultih emisija gasova, ali je Kugler priznao da postoji razlika od tri ili četiri godine od daleko naprednijih Renautl-Nissan automobila i tehnologija koje ove dve kompanije poseduju, ali će rumunski brend kreirati nešto pristupačnije varijante, koje se pridržavaju njihovog biznis modela do tada.\nU ostalim vestima vezanim za ovaj projekat, saznali smo da će rumunski proizvođač automobila uskoro postaviti bazu svojih autonomih tehnologija, tako da možemo očekivati da modeli Dacia budu opremljeni adaptivnom kontrolom krstarenja i ostalim sličnim karakteristikama u bliskoj budućnosti.


Prija na mukama zbog snimanja spota\n22 Juna, 2022 21:00\nAleksandra Prijović sigurno će pamtiti snimanje spota za pesmu Sabotiram dok je živa, i to samo iz jednog razloga! Naime, ona se toliko izubijala i dobila podlive i modrice da deluje kao da je išla na prinudni fizički rad, a ne na snimanje, piše „SCANDAL!“\nPročitajte: Zagonetni osmeh Aleksandre Prijović otkrio srećne vesti – Priče o razvodu zasenile novosti, čestitke stižu sa svih strana\n– Aleksandra je pojedine kadrove spota snimala na staklu, koje se čak i lomilo! Sreća da se nije posekla, ali su joj pesak i šljunak došli glave, danima je vidala rane – kaže nam izvor sa snimanja spota i dodaje:\n– Dobro je da nekoliko dana nakon snimanja nije morala nigde da se pojavljuje, pa je uspela da sanira sve te povrede, ali baš je bila sva izubijana – dodao je izvor „SCANDALA!“\nPročitajte: Aleksandra Prijović više ne izgleda isto – Nikada lepša prošetala pod ruku sa muškarcem koji je osvojio njeno srce\nInače, ona će novi album objaviti za nedelju dana, a već je objavila jednu pesmu kojom ga najavljuje. U pitanju je numera Zvuk tišine koju potpisuje njen muž Filip, ali on nije hteo da se eksponira, pa se zato o tome malo govori. Inače, ovaj spot je najskuplji koji je Prija do sada snimila u svojoj karijeri, a pesma joj je omiljena sa novog albuma jer ju je upravo pisao Filip.\naleksandra prijović filip zivojinovic muzički spot prija Prija na mukama sabotiram snimanje spot zvuk tišine\nPevačici se ovaj Zlatin potez neće dopasti: Ćerka Zorice Brunclik na fotografiji iz porodičnog doma pokazala ono što nije smela\nMagična noć: Tropico band i Kaća Grujić zapalili Metropolu (foto)\nNoć na krovu grada: Milica Milša živi bajku u luksuznom penthausu vrednom miliona (foto)


Ove nedelje, kao i prethodnih desio se niz događaja, kako na domaćem tako i na svetskim tržištima. Najavljeno je još jedno spajanje telekom operatera u Evropi, japanski gigant je objavio da se deli na menje jedinice, zvanično je zaustavljena, možda i najveća, transakcija na tržištu čipova, a jedan svetski poznat mediji je dobio novog vlasnika.\nFoto: Nikola Vojnović / RAS kombo\nBiznis Kombo 2(1)\nIpak, u nedelji za nama najupečatljivije je bio podnesak kompanije Meta američkoj Komisiji za hartije od vrednosti (SEC) u kom stoji da razmišlja o povlačenju sa evropskog tržišta. Komentarišući šta stoji u podnesku Ministar finansija Francuske, Bruno La Mer je prokomentarisao da je život poprilično dobar bez Fejsbuka. Sličan komentar je imao i Ministar finansija Nemačke koji je istakao da živi bez društvenih mreža 4 godine i da je život od tad fantastičan, preneo je Forbs. U nedelju 13.02. Meta je objavila saopštenje u kom poriče bilo kakvo napuštanje evropskog kontinenta.\nU nastavku pogledajte sva dešavanja u protekloj nedelji:\nTošiba se deli\nFoto: Amankris / shutterstock\nJapanska kompanija Tošiba (Toshiba) saopštila je da ima za cilj da se podeli na dve kompanije umesto na tri, a istovremeno je predstavila veliki podsticaj očekivanim prinosima akcionara.\nU sklopu restrukturiranja, Tošiba će odvojiti svoje poslovanje sa uređajima, uključujući i jedinicu za napajanja računara i fleš memorije. Raniji plan podele u tri kompanije podrazumevao je jednu za energiju i infrastrukturu, drugu za uređaje i treću za memorije i napajanja, pisao je Rojters.\nTošiba takođe namerava da poveća prinos akcionara na 300 milijardi jena (2,6 milijardi dolara) u naredne dve godine, što je tri puta više u poređenju sa ranijim ciljem za prinos od 100 milijardi jena. Akcije industrijskog konglomerata porasle su za 1,6 odsto nakon objave ove vesti.\nJoš jedno spajanje operatera\nFrancuski telekom operater Oranž (Orange) istražuje spajanje svog španskog ogranka sa tamošnjom konkurencijom MasMovilom (MasMovil), izvestio je pozivajući se na neimenovane izvore list Ekspanžn.\nPlan spajanja predviđa dodelu 50 odsto udela u novoj kompaniji Oranžu, i ostalih 50 odsto akcionarima MasMovila, otkupnim fondovima KKR (KKR.N), Kinven (Cinven) i Providens (Providence), navodi list.\nKompanija dobijena ovim spajanjem bi se tako približila lideru na tržištu, Telefonici (Telefonica) i ostavila iza sebe Vodafon, trenutno trećeg opreatera po veličini, prenosi Rojters.\nForbs ima novog vlasnika\nNajveća svetska berza kriptovaluta, Bajnens, planira strateško ulaganje od 200 miliona dolara u Forbs, izdavačku kompaniju i magazin s tradiciojom dugom 104 godine, saznaje američka televizija CNBC.\nSredstva će pomoći Forbsu da u prvom tromesečju sprovede planirani izlazak na berzu spajanjem sa jednom kompanijom posebne namene za akvizicije, ili SPAC, koja kotira na tržištu, rekli su američkom mediju izvori upoznati s dogovorom.\nBajnens će preuzeti od institucionalnih investitora polovinu od 400 miliona dolara obaveza, koje je Forbs najavio u avgustu, rekli su izvori CNBC-a, koji nisu želeli da budu imenovani pre nego što transakcija bude objavljena.\nZvanično ništa od kupovine Arm LTD\nSoftBank Grupa (SoftBank Group Corp) odložila je prodaju Arm LTD, amričkom proizvođaču čipova Nvidia, zbog regulatornih prepreka, saopštile su kompanije što je označilo kolaps rekordnog ugovora u industriji koja se vrednoje na oko 80 miliona dolara.\nArm je u utorak imenovao novog generalnog direktora za koga je rečeno da će pomoći britanskoj firmi da traži javnu kotaciju pre marta 2023. godine.\nSporazum o gotovini i akcijama najavljen je 2020. godine, ali je američka Federalna komisija za trgovinu tužila sa željom da ga blokira u decembru, tvrdeći da bi konkurencija na tržištima u nastajanju za čipove u automobilima koji se sami voze i novu kategoriju čipova za umrežavanje mogla da bude povređena ako bi Nvidia izvršila kupovinu.\nAseko SEE se širi\nIT kompanija ASSECO SEE (ASEE) iz Sarajeva je stekla 60 odsto učešća u BS Telecom Solutions (BSTS), saopšteno je iz ASEE, uz ocenu da ovom akvizicijom ASEE upotpunjuje svoj portfolio telekomunikacionim i smart city sistemima.\nZatvara se SFRJ gigant\nFabrika duvana Sarajevo (FDS) prestaje sa radom 31. marta, kada se pokreće proces likvidacije ovog preduzeća, tvrdi Muhamed Avdagić, predsednik Sindikata zaposlenih u poljoprivredi, prehrambenoj i duvanskoj industriji Bosne i Hercegovine.\n- Sve igre oko FDS-a se završavaju i sve bivše federalne vlade snose deo odgovornosti za gašenje ove fabrike sa tradicijom od 130 godina. U ovoj fabrici je pre rata radilo 3.000 ljudi, a sada je ostalo svega 150 radnika, a i oni će ostati bez posla za 50 dana, rekao je Avdagić za portal Faktor preneo je Biznisinfo.ba.\nDodao je da će radnicima biti uručeni otkazi i da će dobiti otpremninu čiji iznos za sada nije poznat, te da će na poslu ostati oko pet radnika iz Uprave, kako bi završili proces likvidacije.\nTransakcije Akvizicije i spajanja


MOZZART EKSKLUZIVNI BETING PARTNER RUKOMETNOG SAVEZA SRBIJE\nNova era srpskog rukometa krenula je sa uspesima podmlađenih timova pod vođstvom trenera stranaca. Rukometašice koje predvodi Slovenac Uroš Bregar šarmirale su javnost nizom velikih pobeda na Svetskom prvenstvu (12. mesto), a „orlovi“ sa Špancem Tonijem Đeronom već duže vreme daju signal da su spremni za povratak na postolje. Uoči odlaska na Evropsko prvenstvo u Mađarskoj, gde ih očekuju borbe u „grupi smrti“ sa Francuskom, Hrvatskom i Ukrajinom, „orlovi“ su dobili jak vetar u leđa. Porodici prijatelja Rukometnog saveza Srbije priključio se Mozzart, a ovaj tandem će se u naredne četiri godine udruženim snagama boriti za popularizaciju rukometa.\n„Ponosni smo i srećni što je jedna ovako uspešna kompanija prepoznala nas kao partnere, cilj je da se vratimo na put uspeha i da u naredne četiri godine ostvarimo velike rezultate“, istakla je Milena Delić, predsednica RSS.\nOva domaća kompanija je prethodnih godina postala pravi generator srpskog sporta, jer kontinuirano pruža podršku malim i velikim klubovima, savezima, ulaže u infrastrukturu, a otvara i besplatne škole sporta širom zemlje.\nJedna od njih je u Aranđelovcu, gde više od 100 mališana ima priliku da pravi prve rukometne korake bez plaćanja članarine, u šta se letos uverio i selektor Toni Đerona. Šef stručnog štaba i kapiten Nemanja Ilić takođe su bili na potpisivanju ugovora u centrali Mozzarta, a pozdravili su inicijativu da se mladim nadama omogući da treniraju potpuno besplatno.\n„Kampanja je sjajna, uveren sam da će ovi klinci jednog dana konkurisati za mlađe selekcije“, rekao je Ilić.\n“Na nedavnom Svetskom prvenstvu smo videli koliki potencijal imaju naše rukometašice, a i “orlovi” su na sjajnom putu i želimo im mnogo uspeha na Evropskom prvenstvu u Mađarskoj. Interesovanje za rukomet nikada ne jenjava, što se lepo vidi i na primeru naše Besplatne škole u Aranđelovcu, u kojoj već mesecima trenira više od 100 dečaka i devojčica. Sve to pokazuje koliko je ova igra popularna među decom i treba da iskoristimo ovaj momenat i zajedničkim snagama da radimo na poboljšanju uslova za bavljenje ovim sportom”.


Živković: Kandidati za ministre da pokažu lekarsko uverenje - NOVA stranka\n11.08.2016 Press služba Naslovna 0\nPoslanik Zoran Živković izjavio je danas da rasprava o novoj vladi pokazuje da je neophodna izmena Zakona o vladi, po kojoj bi, pre izbora svaki predloženi član vlade morao da dostavi lekarsko uverenje o zdravstvenoj sposobnosti za zasnivanje radnog odnosa u državnim organima.\n"Ponašanje mandatara u ova tri dana govori da on očigledno ne bi mogao da dobije to uverenje. Što se tiče njegovog fizičkog zdravlja, mislim da tu nema nikakvih problema, ali on pokazuje simptome nekih anomalija koje bi bile od jakog interesa da se buduća ministarka bez portfelja Salvica Đukić Dejanović pozabavi njima", rekao je Živković novinarima u parlamentu.\nDodao je da očekuje da se izvrši taj pregled i da javnost i poslanici što pre budu upoznati sa njihovim rezultatima.\n"Vređanje poslanika, ponavljnje neistina, govori o čoveku koji ima velike probleme sa mentanlnim zdravljem. Pregled treba izvršiti u referentnoj ustanovi, gde nema lekara koji su bili saradnici zemunskog klana, falsifikovali doiplome i nisu bili osuđeni za korupciju", rekao je Živković.\nOn je dodao i da se nameću potpuno besmislene teme, poput one da li Stepinac treba da postane svetac u Katoličkoj crkvi.\n"Kakve to veze ima sa državom Srbijom, sa srpskom vladom, sa predsednikom Srbije, sa patrijarhom", upitao je Živković.\nDrugo je pitanje, kako je rekao, da li je Stepinac ratni zločinac, i dodao da tu treba ostati dosledan, jer nema sumnje da je on podržavao zločine ustaša u Hrvatskoj za vreme Drugog svetskkog rata.\n"A to koga će Katolička crkva da bira za svoje svece, to je potpuno nevažna stvar. Niti je Srbija zavisna od Katolicke crkve, niti smo im nešto dužni, niti oni nas treba da pitaju nešto... to je potpuno besmislena tema", rekao je Živković.\nPrevious article\tZoran Živković: „Skupštinski restoran mora da ima tržišne cene!“ Next article\tŽivković: Novi premijer i ministri uplašeni od lekarskog pregleda


Nova lokacija vodeće “gejming” kompanije! | Tech Lifestyle\nPočetna Igrice Nova lokacija vodeće “gejming” kompanije!\nKompanija Ubisoft, jedan od vodećih studija u industriji zabave, zabeležila je značajan rast u prethodnom periodu zbog čega se studio u Beogradu seli u novu poslovnu zgradu koja se prostire na 2.000 kvadratnih metara i nalazi se u centru srpske prestonice.\nNove kancelarije ne samo da povećavaju vidljivost studija na lokalnom tržištu, već i podržavaju strategiju rasta Ubisoft Beograd studija kroz veće angažovanje lokalnih talenata i dodatno povećanje broja pozicija u svim sektorima, uključujući i najnoviji sektor za umetnički i dizajn igara i nivoa (Art, Game & Level Design), kao i sektor za razvoj i testiranje. Trenutni fokus kompanije je da značajno proširi programerski tim, zaposli više 3D modelara za umetnički sektor i proširi tim za razvoj i testiranje.\nOd otvaranja studija u Beogradu, tim je radio na različitim projektima kao što su PC verzija Ghost Recon Wildlands, the Player versus Player Ghost War mode for Ghost Recon Wildlands, Steep: Road to the Olympics nastavak i nedavno lansirana The Crew 2 igra.\nNenad Tešović, pomoćni producent UBISOFT Beograd\npomoćni producent, Ubisoft Beograd\nNenad je počeo sa radom u kompaniji Ubisoft 2015. godine kao Senior Engine programer na adaptaciji Ghost Recon Wildlands igre za PC. Ubrzo je unapređen u glavnog programera za Engine tim u Beogradu i na toj poziciji je zadužen za efikasnu saradnju između timova u Bukureštu i Beogradu.\nSa te pozicije je Nenad prešao na poziciju pomoćnog producenta na PC verziji za Ghost Recon Wildlands igru, gde je bio zadužen za ispunjenje standarda kvaliteta prilikom objavljivanja igre. Njegov naredni projekat, igra Steep, takođe je uspešno isporučen zahvaljujući njegovom predanom radu, efikasnoj saradnji i insistiranju na kvalitetu.\nO studiju Ubisoft Beograd\nUbisoft je jedan od lidera u industriji zabave, sa bogatim portfoliom svetski poznatih brendova. Misija timova koji rade u Ubisoft studijima širom sveta je posvećenost kreiranju originalnih i upečatljivih gejming iskustava na svim platformama.\nUbisoft Beograd je otvoren 2016. godine i predstavlja važan stub gejmerske industrije u Srbiji. Ovaj studio je radio na razvoju najvećih AAA igara, kao što su Ghost Recon Wildlands, Steep ili The Crew 2.\nPrethodni članakLG PROIZVODI ZA BOLJI ŽIVOT NA BAZI VEŠTAČKE INTELIGENCIJE\nSledeći članakNajbolje što dizajn i inovacije mogu da ponude dolazi u okviru nove Yoga PC porodice


Nastavlja se Program stručnog osposobljavanja visokoškolaca – Portal Ulcinj\nNastavlja se Program…\nNastavlja se Program stručnog osposobljavanja visokoškolaca\nJavni poziv za poslodavce iz privatnog i javnog sektora, koji obavljaju djelatnost na teritoriji Crne Gore, objavljen je danas, dok će se prijave podnositi od 15. septembra do 15. oktobra tekuće godine (do 15 sati), saopšteno je iz Kabineta Ministarstva prosvjete, nauke, kulture i sporta.\nKako navode, poslodavci iz privatnog sektora prijave za učešće u Programu stručnog osposobljavanja podnose područnoj jedinici Zavoda za zapošljavanje Crne Gore (birou rada / kancelariji) prema sjedištu poslodavca i preko portala elektronske uprave (eUprave).\nDodaju da poslodavci iz javnog sektora prijave za učešće u Programu podnose Upravi za kadrove i preko portala elektronske uprave (eUprave).\n“Uputstvo za podnošenje Prijave za sve poslodavce preko portala eUprave se nalazi na portalu eUprave www.euprava.me”, navedeno je u saopštenju.\nKako su rekli, korisnici za obavljanje stručnog osposobljavanja dobiće priliku za prijavu nakon isteka rokova za prijavu poslodavaca. Pravo na stručno osposobljavanje imaju lica sa stečenim visokim obrazovanjem koja nemaju radno iskustvo u određenom nivou obrazovanja i na evidenciji su Zavoda za zapošljavanje.\n“Stručno osposobljavanje korisnika traje devet mjeseci i priznaje se kao radno iskustvo u trajanju od 12 mjeseci i kao uslov za polaganje odgovarajućeg stručnog ispita sa stečenim visokim obrazovanjem”, saopštili su iz Kabineta.\nKako su istakli, poslodavci su dužni da korisnicima pruže osposobljavanje u skladu sa Programom stručnog osposobljavanja lica sa stečenim visokim obrazovanjem.\n“Cilj Programa je da olakša prelazak mladih iz svijeta obrazovanja u svijet rada kroz pružanje mogućnosti za dodatno sticanje znanja, vještina i kompetencija. Program treba da doprinese i smanjenju nezaposlenosti mladih, kao i da pruži smjernice ustanovama visokog obrazovanja u koncipiranju upisne politike”, navodi see u saopštenju.\nKako kažu, program se pokazao kao veoma uspješan, s obzirom na to da je oko 50% korisnika Programa nastavilo radni angažman, što nesumnjivo doprinosi smanjenju nezaposlenosti mladih ljudi.\n“Javne pozive Zavoda za zapošljavanje i Uprave za kadrove možete preuzeti na zvaničnom sajtu Ministarstva prosvjete, nauke, kulture i sporta”, zaključeno je u saopštenju.


Presuda u slučaju “terorizam” biće objavljena u četvrtak\nPredsednik Vlade Crne Gore, Duško Marković rekao je i da veruje u političku i ličnu zrelost političkih lidera Demokratskog fronta i da nije zabrinut u vezi sa nagoveštajima događaja koji će uslediti nakon objavljivanja sudske odluke i procesu za pokušaj terorizma.\nNa pitanje novinara u Budvi da li očekuje destabilizaciju prilika u državi nakon donošenja sudske odluke najavljene za prekosutra premijer je ocenio da je to nemoguće.\n„To je nemoguće. Nije Crna Gora zemlja u kojoj su takvi sukobi mogući pa čak i ovom povodom. Ne samo zbog toga što je Crna Gora stabilna država u kojoj institucije funkcionišu, u kojoj svaki izazov može biti institucionalno rešen sa aspekta obezbeđivanja stabilnosti, sigurnosti pojedinaca i države nego zbog toga što, bez obzira na retoriku koju smo čuli i koja nije prijatna, koja deluje zbunjujuće, ja verujem u odgovornost političkih lidera Demokratskog fronta“ – rekao je premijer Duško Marković. Dodao je da Demokratski front kao najjača opoziciona politička snaga u Crnoj Gori snosi zajedno sa vlašću odgovornost za red i stabilnost.\n„Razumem da je ovaj proces bio iscrpljujući, ne samo da razumijem nego sam i čuo da su oni ispoljavali nezadovoljstvo sadržajem tog procesa, navodnim političkim pritiskom od strane vlasti na sudstvo što je apsolutno netačno, ali ja vjerujem u njihovu političku odgovornost, u političku i ličnu zrelost i nisam zabrinut oko dešavanja koja će uslediti nakon objavljivanja sudske odluke“ – rekao je premijer.\nOcenio je da svako ispoljavanje nepsremnosti poštovanja sudskih odluka i neslaganja sa sudskim postupkom predstavlja pritisak na samostalnost pravosuđa i njegov rad.\nUpitan da li su u vezi sa donošenjem sudske odluke podignut nivo pripravnosti određenih državnih službi i zaštite najviših državnih ličnosti predsednik Vlade je rekao da nema nikakvog posebnog i vanrednog stanja.\n„Nemamo procenu da se u Crnoj Gori može desiti nestabilnost, pa i ovom povodom. Dakle, službe bezbednosti su u redovnim aktivnostima, funkcioneri rade svoj posao u okviru svoje nadležnosti sa sistemom bezbednosti koji je redovan, kao što vidite tako da nema nikakvih vanrednih prilika tim povodom“ – kazao je premijer Duško Marković.\nMediji su objavili da je Uprava policije (UP) pojačala obezbeđenje specijalnog državnog tužioca Saše Čađenovića i dodelila policijsku pratnju sutkinji Višeg Suda, Suzani Mugoši.\nVeće kojim predsedava sutkinja Mugoša trebalo bi 9. maja da izrekne presudu u predmetu poznatom kao “državni udar”, odnosno pokušaja terorizma na dan parlamentarnih izbora 16. novembra 2016. godine.


Otvaranje turističke sezone u Skadarliji - TU Magazin\nBy redakcija on\t May 5, 2018 DOGAĐANJA, SRBIJA, TURIZAM\nNa platou kod Skadarlijske česme, u subotu 5. maja u 18.00 časova, zvanično se otvara turistička sezona u Skadarliji, kako su najavili iz Turističke organizacije Beograda.\nU zvaničnom saopštenju Turističke organizacije Beograda, zastavu Skadarlijsku ove godine podići će glumica Vjera Mujović. Nakon otvaranja sve okupljene očekuje zabavno-umetnički program u organizaciji Turističke organizacije Beograda, a program će biti sačinjen od pesme, igre, brojnih anegdota i boemskih priča koje će poznati glumci izvoditi, a tokom letnje turističke sezone, program će se održavati petkom uveče.\nU 19.00 časova biće uručena priznanja Turistički oskar- Zlatno turističko srce Mediterana i jugoistočne Evrope 2018, a tradicionalna turistička lutrija je zakazana za 19:30 časova, dok se u 20.00 časova održava koktel u Kući Đure Jakšića.\nSkadarlija, simbol boemskog života u Beogradu, nosi svoje ime od 1872. godine, i mnoge mnoge ličnosti su prošle ovom ulicom. Skadarlija je jedna od deset najpopularnijih turističkih atrakcija u Beogradu, a svakog vikenda biće organizovani događaji kako bi ovu boemsku četvrt učinili što zanimljivijom stranim gostima.


RTCG - Radio Televizija Crne Gore - Nacionalni javni servis :: Ekonomija :: U utorak nova aukcija državnih zapisa\nŠESTA OVE GODINE 23. 08. 2019. 23:27 >> 23:29 0\nŠESTA OVE GODINE\nAukcija državnih zapisa sa rokom dospjeća od 182 dana, vrijednih 30 miliona eura, šesta ovogodišnja, biće održana u utorak. Iz Centralne banke (CBCG) su saopštili da se ponude mogu dostavljati do 12 sati na dan aukcije.\nRok dospjeća zapisa je 182 dana, odnosno 26. februar naredne godine.\nNa prvoj ovogodišnjoj aukciji prodati su svi državni zapisi od 18 miliona eura, drugoj 24 miliona, trećoj 30 miliona, na četvrtoj 18 miliona, a na petoj 24 miliona eura.\nCBCG Aukcija državnih zapisa


Pevačica će uživati u prvim danima sa sinom, kao da je u banji a ne u porodilištu\nPosle dugog skrivanja trudnoće, Maja Berović otkrila sve detalje: Pokazala kako je saznala kog je pola beba (VIDEO)\nJoš malo joj je ostalo: Maja Berović broji sitno do porođaja, a i u trudnoći napravi pometnju!\nNaš izvor ističe da je pevačica potpuno posvećena trudnoći, te da je ništa drugo ne zanima. Dodaje da povremeno obavi posao koji ne može da čeka, ali da najviše vremena posvećuje "mašti i planovima oko bebe".\nprintscreen/Youtube/ Nose Europe\nprintscreen/Youtube/ PremiQaMed Group\nPrintscreen Instagram/ mayaberovic\nKontaktirali smo pevačicu kako bismo saznali više detalje o proširenju njene porodice, ali su nam iz njenog pi-ar tima poručili da zasad ne daje izjave.\nMaja Berović planovi porođaj trudnoća pevačica grac beba prinova suprug Bolnica porodilište luksuz\nMarija Mikić pokazala kako izgleda na pragu osmog meseca trudnoće: Broji sitno, a ovim detaljima je oduševila! (FOTO)\nPevačica ludo zaljubljena: Dačićeva snajka otkrila da li Luka i ona planiraju bebu!\nBritni Spirs izgubila bebu: Veliki udarac za pop zvezdu i njenog verenika (FOTO)


Novi sajt Goodyear Dunlop za ekonomičnu potrošnju goriva\nKranj, 19. januar – U okviru kampanje da privrednim voznim parkovima omogući ekonomičniju potrošnju goriva, Goodyear Dunlop je danas aktivirao internet stranu na kojoj će prevoznici naći informacije o tome na koji način mogu da smanje troškove goriva i ostvare bolji karbonski otisak (carbon footprint) svog preduzeća. Prema rezultatima ankete izvršene među više od 400 upravljača voznih parkova, skoro trećina (28%) navodi da je nedostatak informacija glavni razlog što ne mogu da ostvare veću uštedu goriva.\nSadržina internet portala i sa njim povezanog Tvitera (@efficientfleet) obuhvata najnovije informacije iz branše, važne savete preduzeća Goodyear Dunlop za pomoć voznim parkovima da ostvare bolji stepen iskorišćenja goriva i studije pojedinih primera najbolje prakse ekološkog upravljanja voznim parkom.\nNa internet portalu su takođe na raspolaganju informacije o skorašnjem simpozijumu preduzeća Goodyear Dunlop za prevoznike pod nazivom "Nastojanja da se poveća stepen iskorišćenja goriva u evropskom drumskom transportu". Simpozijum će se održati 25. januara u Briselu, Belgija.\nEvropski kreatori politike, stručnjaci iz industrije i akademici iz saobraćajne branše će informacijama o istraživanjima, najnovijim inovacijama i trendovima u zakonskoj regulativi pokušati da pomognu prevoznicima u svim sektorima da povećaju ukupni stepen iskorišćenja goriva i smanje emisije CO2. Ključni govor održaće g. Siim Kallas, potpredsednik Evropske komisije i evropski komesar za saobraćaj.\n"Internet stranu vidimo kao forum na kome će prevoznici iz cele Evrope tražiti savete, podršku i informacije o tome kako postići veći stepen iskorišćenja goriva," kaže Boris Stevanović, direktor marketinga teretnih pneumatika za regiju EMEA u preduzeću Goodyear Dunlop Europe.\nGoodyear Dunlop je rešio da prouči izazove sa kojima se trenutno suočavaju upravljači voznih parkova, pa je od septembra do novembra 2011. godine izvršio obimnu anketu među više od 400 međunarodnih i regionalnih evropskih prevoznika. Učesnicima ankete iz Velike Britanije, Nemačke, Francuske, Italije, Španije, Poljske i Beneluksa je putem elektronske pošte i telefona postavljeno 20 kvantitativnih pitanja o njihovim iskustvima i mišljenju u vezi sa povećanjem stepena iskorišćenja goriva. Rezultatima ankete obuhvaćen je širok spektar preduzeća i sektora: 60% su vozni parkovi sa 1-50 kamiona, 30% su upravljani vozni parkovi sa 51-250 kamiona, a desetinu predstavljaju upravljani vozni parkovi sa više od 250 kamiona. Kompletni rezultati biće predstavljeni 25. januara 2012. na Simpozijumu preduzeća Goodyear Dunlop za prevoznike.


Grafička i teksturna kolekcija tepiha - Moj Enterijer – Kupatila, Nameštaj, Kuhinje, Garniture...\nKomercijalni lider u oblasti proizvodnje tepiha, Shaw Contract, nastavlja da reinterpretira okruženje usredsređeno na gostoprimstvo kreirajući udobne, ali inspirativne dizajne tepiha, kao što je njihova najnovija kolekcija pod nazivom Forum.\nDizajn karakteriše spajanje i preklapanje linija, podebljane krivulje i grafički elementi u neutralnoj paleti koja se kreće od svetlih krem, do dubokih crnih nijansi. Sa 17 šablona širokog raspona i10, 18, x 36cm, teksturna kolekcija će promeniti ideju tipične hotelske i komercijalne estetike prostora kako bi se stvorili moderniji, ugodniji prostori.\n"Dizajn je spoj kulturnih i zanatskih uticaja, a koristi uzorak i teksturu da izazove osećaj blagostanja, ali i kao sredstvo vizuelne stimulacije", rekla je Alisa Gagnon, dizajner za Shaw Contract.\nZajedno sa širokim i pločastim uzorcima, kolekcija uključuje četiri dizajna u različitim oblicima koji lako mogu biti transponovani na veće, prilagođene prostirke.\nPROČITAJTE SLEDEĆI TEKST: Kako da dekorišete podnožje jelke


Iguman Sava (Janjić) ponudio novo rešenje za put pored Visokih Dečana\nBeta 25. avgusta 2020. 11:50\nIguman Visokih Dečana Sava (Janjić) obratio se danas gradjanima Kosova koji imaju nedoumice o problemu sa putem Dečani – Plav, koji ide kroz zaštićenu zonu manastira, i predložio da put delom obilazi, ali i da prolazi preko te zone zaštite.\n„Najpre bih želeo da vas uverim da mi kao gradjani u potpunosti podržavamo ekonomski razvoj naše opštine i izgradnju puteva koji povezuju ljude. Medjutim, Zakon o Specijalnim zaštićenim zonama, koji je usvojila Skupština Kosova, zabranjuje gradnju magistralnih puteva kroz takve zone“, objavio je iguman Sava na Tvireru.\nU video poruci na albanskom jeziku i uz tekst napisan na albanskom, engleskom i srpskom, on je podsetio da je 2014. Vlada Kosova odlučila da napravi put od Dečana do Crne Gore koji obilazi zonu zaštite prateći delom Loćansku dolinu i povezujući se sa putem uz Dečansku Bistricu na kraju te zone.\n„Ovaj projekat je najbolje rešenje jer bi bio u potpunosti u saglasnosti sa kosovskim zakonom i istovremeno bi onemogućio teški saobraćaj u zoni, koja je predvidjena zakonom da bude prostor neometane prirode i mira“, naveo je u poruci.\nKako je rekao, „postojeći put kroz zonu bi se mogao završiti kasnije, kao put lokalnog karaktera, sa odgovarajućom širinom, ograničenjem brzine i zabranom za teška vozila“.\n„Čvrsto se nadam da će Vlada Kosova i opština Dečani podržati ovo rešenje koje su takodje predložili i medjunarodni predstavnici“, naveo je iguman Sava.\nPrema njegovim rečima, „istovremeno, ovo rešenje bi bilo dobra osnova za izgradnju poverenja i promociju manastira Dečani kao Svetske kulturne bastine Uneska sa potpuno očuvanim prirodnim ambijentom, bez buke, turbulencija i gužve na putu.\n„Lokalni put kroz zonu ostao bi dostupan za rekreaciju i turizam, kao i postojeći put koji vodi do manastira“, objasnio je iguman Sava.\nOn je istako da je siguran da bi bilo moguće da se ovaj lokalni put završi čim se sagradi put koji zaobilazi zaštićenu zonu.\n„Oko tog puta može se posaditi više vegetacije kako bi se očuvao karakter zone, koja se takodje nalazi i u nacionalnom parku Prokletije“, naveo je iguman Visokih Dečana.


Poziv za prijavljivanje učesnika za Program obuke za wildlife vodiče - CZIP\nPoziv za prijavljivanje učesnika za Program obuke za wildlife vodiče\nCentar za zaštitu i proučavanje ptica u saradnji sa projektnim partnerima, organizuje Program obuke za specijalizovane wildlife vodiče u okviru Hu Hu projekata – Tragovima sova i drugih divljih vrsta koji se implementira uz finansijsku podršku EU u okviru IPA Programa prekogranične saradnje Srbija-Crna Gora 2014-2020, i uz kofinansiranje Ministarstva javne uprave, digitalnog društva i medija Crne Gore.\nU okviru Programa obuke, biće organizovana četiri tematska treninga kroz koje će učesnici biti obučeni za vođenje tura koje uključuju posmatranje ptica, sisara, ljekovito bilje i gljive. Obuke će biti organizovane u Crnoj Gori i Srbiji u proljećnim, ljetnjim, jesenjim i zimskim uslovima uslovima.\nPozivamo sve zainteresovane iz opština Pljevlja, Bijelo Polje, Berane, Petnjica i Rožaje da se prijave za Program obuke dostavljanjem ličnih podataka i motivacionog pisma na mejl lejla.abdic@czip.me najkasnije do 22. oktobra 2021. godine do 16h.\nObavještavamo zainteresovane da će prva obuka biti organizovana već u prvoj sedmici novembra (najvjerovatnije od 01-03.11.2021. godine).\nNapominjemo da su troškovi puta, smještaja i ishrane za treninge pokriveni iz budžeta projekta, a su u obavezi da prisustvuju svim treninzima, kako bi dobili sertifikat o pohađanju Programa obuke za wildlife vodiče\nZa sve dodatne informacije stojimo na rapolaganju putem mejla lejla.abdic@czip.me ili telefonom na 067837888.\nKonkurs za dizajn logotipa brenda “Hoo Trails Experience“Konkurs za izradu umjetničkog djela “SOS Skadar lake-Keeping the Montenegrin Wilderness Wild”


RTCG - Radio Televizija Crne Gore - Nacionalni javni servis :: Svijet :: Britanski avioni dva puta presreli ruske / print=true\nKOD ESTONIJE 17. 06. 2019. 20:30 >> 21:05 4\nBritanski avioni dva puta presreli ruske\nDva aviona britanskih kraljevskog ratnog vazduhoplovstva (RAF) koji su raspoređeni u Estoniji dva puta su pozivani posljednjih dana da presretnu ruske vojne avione, što je ukupno osam presretanja od maja, kada su preuzeli misiju vazdušnog nadzora Baltika.\nBritanski avioni "tajfun" su danas podignuti da presretnu jednog ruskog lovca SU-30 i prošli su pored ruskog vojnog transportnog aviona dok je pratio lovca preko Baltičkog mora.\nU subotu su avioni RAF-a presreli jedan SU-30 i jedan teretni Iljušin IL-76 koji su letjeli sjeverno od ruske enklave Kalinjingrada ka Estoniji i vazdušnom prostoru Finske. Britanski avioni su pratili ruske avione oko 15 minuta prije no što su predali odgovornost finskim avionima na granici njihovog vazdušnog prostora.\nMinistarstvo odbrane Rusije je tokom vikenda saopštilo da Baltička flota Rusije nadzire vojne vježbe NATO u Baltiku.\nVelika Britanija - Rusija\n30. 09. 2018. 2\nEU da uvede strože sankcije Rusiji\n21. 08. 2018. 1\nRuski studenti zadovoljni u Britaniji\nMoskva ponovo zahtijeva pristup Juliji Skripalj\n30. 03. 2018. 4


„Kada bi se takmičili u tome da osmislite šta bi to bio vrhunac štetnosti i mazohizma u radu SDA-ove Vlade FBiH i premijera Novalića, vjerovatno bi pretjeranom ocijenili ideju da uoči sezone požara vlada vatrogascima ukine dodatak. Ipak, da za Novalića, SDA i HDZ ništa nije pretjerano kada govorimo o izmaštavanju ideja za uništenje Federacije, pokazuje činjenica da je Vlada parlamentu uputila upravo takav prijedlog!“, naveo je Žuljević i osvrnuo se na posljedice koje ova odluka može prouzročiti.\n„Ova odluka nije nimalo bezazlena niti smiješna, naročito stanovništvu Hercegovine, čije su šume, pa i brojna poljoprivredna i druga dobra desetkovali požari u prošlih nekoliko godina. Novalićev odgovor je ukidanje dodatka na posebne uslove rada upravo onim koji bi trebali rizikovati svoje živote za gašenje tih požara! Tako, nakon što su Hercegovinu i Mostar opljačkali, opustošili, razdijelili, proizveli haos i bezvlašće, ostalo je izgleda još samo da za kraj sve spale“, dodaje Žuljević.\nKomentarišući pravdanja da se radi o provedbi presude Ustavnog suda BiH, Žuljević je rekao da se radi o manipulaciji i jednostranom tumačenju.\n“Bilo je mnogo načina da se presuda provede bez umanjenja primanja vatrogasaca, ali ne - Novalićeva Vlada je jedva dočekala da gurne ruku u njihov džep, dok istovremeno ne vide ništa sporno i nemoralno u svojim enormno uvećanim naknadama za odvojen život. Zapanjujuća je efikasnost i hladnokrvnost kojom vlada provodi presude kada ih može koristiti kao ispriku za siromašenje raznih kategorija stanovništva, dok za one koje se tiču jačanja građanskog učešća u raspodjeli vlasti, poput izbora u Mostaru, začudo nikako da iznađu rješenje”, smatra Žuljević.\nŽuljević je zaključio da „po Federaciju najteža prirodna nepogoda nisu poplave niti požari, nego, nažalost, nesposobna piromanska Vlada FBiH predvođena Novalićem, pod kojom su sprženi milioni KM planirani za nastavak izgradnje koridora 5c i milioni iz fonda PIO, a da pritom nije osigurana niti jedna ozbiljna razvojna međunarodna investicija”.\n(Izvor: Služba za odnose sa javnošću i marketing)\nObjavito: Tue, 06/20/2017 - 10:14


Indija je započela evakuaciju nekoliko stotina hiljada ljudi koji žive u selima duž severoistočne obale zbog ciklona čiji se udar očekuje u petak, 3. maja, izjavio je specijalni državni komesar za pružanje pomoći Bišnupada Seti.\nVlasti indijske države Odiša rasporedile su nekoliko hiljada članova službi za vanredne situacije kako bi pomogli onima koji žive u kućama od blata i slame u niskim područjima da se sklone od ciklona "Fani".\n- Ulažemo najveće napore da obavestimo stanovništvo o ciklonu i da ugrožene smestimo u skloništa - rekao je Seti.\nTuristima je, takođe, preporučeno da napuste obalski grad Puri, koji predstavlja svetu destinaciju za hindu hodočasnike.\nSezona ciklona u Indiji uglavnom traje od aprila do decembra, uz jake oluje koje prouzrokuju evakuacije desetine hiljada osoba, odnose živote ljudi i nanose štetu usevima i imovini, kako u Indiji tako i u Bangladešu. U jakom ciklonu, koji je pre dve decenije pogodio obalu Odiše i trajao 30 časova, poginulo je 10.000 ljudi. Masovna evakuacija skoro milion ljudi 2013. godine spasla je nekoliko hiljada života. Agencija za praćenje ciklona označila je ciklon "Fani" kao oluju treće kategorije na skali od jedan do pet.


Branislav Nedimović uručio diplome drugoj generaciji polaznika Chipsy Agro Akademije : Nadlanu.com\nBranislav Nedimović uručio diplome drugoj generaciji polaznika Chipsy Agro Akademije\nObjavljeno 24. sep 2019. / 14:30:06\nObilaskom fabrike kompanije Marbo Product u Magliću i dodelom diploma u prisustvu Ministra poljoprivrede, šumarstva i vodoprivrede, Branislava Nedimovića, diplomirala je druga generacija polaznika Chipsy Agro Akademije. Time je završen višemesečni edukativni program kompanije Marbo Product, namenjen studentima Poljoprivrednog fakulteta u Beogradu, pokrenut sa ciljem pružanja praktičnih znanja u oblasti uzgajanja krompira.\n- Ukoliko bih morao da izaberem samo jedan faktor koji je, po mom mišljenju, ključan za opstanak srpske poljoprivrede uvek bih rekao da je to znanje. Zato sam siguran da je projekat koji sprovodi kompanija Marbo Product od suštinske važnosti, i upravo ona karika u lancu koja je najpotrebnija. Dodao bih da ste, osim prenošenjem znanja, još jednim faktorom učinili koncept potpunim. Reč je o preradi hrane i stvaranju proizvoda sa dodatom vrednošću, pokazujući mladim farmerima gde leži ključ uspeha srpskog agrara u budućnosti - istakao je ministar Poljoprivrede, šumarstva i vodoprivrede Branislav Nedimović.\nKompanija Marbo Product primenjuje najviše standarde u proizvodnji, kao i kada je reč o sirovinama koje otkupljuje i u čijem uzgajanju aktivno učestvuje.\n- Naš cilj jeste i da pomognemo stvaranju nove generacije poljoprivrednika, kao i da pružimo podršku lokalnoj proizvodnji krompira, s obzirom da su lokalni proizvođači krompira naši glavni dobavljači. Na taj način želimo da stvorimo farmera za 21. vek, s obzirom na to da podršku mladim ljudima i njihovom obrazovanju vidimo kao jednu od najboljih investicija, a nadamo se da smo ovogodišnjom Chipsy Agro Akademijom u tome i uspeli - istakao je Danijel Nedinić, menadžer fabrika kompanije Marbo Product.\nBranislav NedimovićChipsy Agro Akademijamaglićmarbo product


Brenan: "Dronovi" krajnja mera\nKandidat za direktora CIA, Džon Brenan, svedoči u Senatu\nKandidat predsednika Obame za novog direktora CIA-e, Džon Brenan, izjavio je da se napadi dronovima sprovode razborito i uz puno poštovanje zakona.\nSenatski odbor za obaveštajna pitanja održao je juče pretres na kojem je Brenan ispitivan samo dan pošto je objavljen vladin dokument u kojem se iznosi pravno obrazloženje antiterorističkog programa sa bespilotnim letelicama.\nAmeričkim bespilotnim letelicama, koje su poznate kao dronovi, ubijen je značajan broj osumnjičenih terorista u inostranstvu, uključujući američkog državljanina i pripadnika al Kaide, Anvara Avlakija. On je ubijen u Jemenu raketom iz bespilotne letelice. Demokratski senator Ron Vajden je na pretresu izneo bojazan da je donošenjem odluke o pomenutom napadu na američkog državljanina, predesednik Obama preuzeo ulogu sudije, porotnika i egzekutora.\n“Ideja da se predsedniku omogući neograničeno pravo na ubijanje američkih državljana, bez ikakvog nadzora ili revizije, jeste uznemiravajuća. Svi Amerikanci imaju pravo da im se predoči da vlada smatra da može da ih ubije.”\nNa procesu potvrde nominacije za funkciju direktora Centralne obaveštajne agencije, Džon Brenan je branio program sa bespilotnim letelicama.\n“Mi taj korak preduzimamo samo kao krajnju meru u cilju spasavanja života, kada ne postoji druga opcija za uklanjanje takve pretnje,” rekao je Brenan.\nPretres je prekidan nekoliko puta zbog protesta nekoliko osoba koje su osuđivale pogibije nevinih civila u napadima bespilotnim letelicama. Brenan je izjavio da javnost nije dovljno dobro obaveštena o programu upotrebe bespilotnih letelica, dodavši da je prioritet CIA-e da uhvati teroriste.\n“Nikad nisam bio uveren da je ubijanje bolje od hapšenja teroriste. Mi nastojimo da uhvatimo što je moguće veći broj terorista kako bi došli do obaveštajnih podataka na primeren način i tako omeli njihove napade.”\nŠto se tiče tretmana zatvorenika, Brenan je osudio metod simuliranog davljenja.\n“To je nešto što je odavno trebalo da bude zabranjeno. Po mom mišljenu, to nije nikada smelo da se radi.”\nKris Svift, ekspert za nacionalnu bezbednost, opisuje dronove kao jeftine smrtonosne mašine.\n“Isključivo sa stanovišta antiterorističkih operacija, dronovi su se pokazali izuzetno efikasnim u Pakistanu i Jemenu.”\nMeđutim, dronovi imaju i svoju visoku cenu, jer tamo gde se koriste podstiču antiamerička osećanja.\n“Upotreba sile u tuđoj zemlji izaziva netrpeljivost i zabrinutost zbog američkog kolonijalizma i imperijalizma, odnosno pojačava utisak da SAD vode rat protiv islama, što je veoma problematično za nas.”\nUkoliko Brenanova nominacija bude bude potvrđena on će naslediti generala Dejvida Petreusa koji je podneo ostavku na položaj direktora CIA-e pošto je obelodanjena njegova vanbračna afera sa biografkinjom Polom Brodvel.


DIJANA HRKALOVIĆ MENJALA IDENTITET, 4 MESECA ZVALA SE DRUGAČIJE: Čekala 161\t414\n19.12.2018. 12:53h 19.12.2018. 12:54h\nVRANJE - Bezbednosna situacija je stabilna, nema međunacionalnih sukoba. Ne očekuje se poremećaj bezbednosnih prilika zahvaljujući lokalnim samoupravama i građanima. Državne institucije funkcionišu dobro,istakao je na svečanosti obeležavanja osamnaest godina od osnivanja Koordinaciononog tela za Bujanovac, Preševo i Medveđu predsednik Zoran Stanković.\nMladi iz Bujanovca u okviru projekta „Naš grad, naše škole“, predstavili su na svečanosti vodič kroz njihov grad napisan na srpskom, albanskom, romskom i engleskom jeziku. „Kroz ovaj projekat deca su jasno rekla šta žele, a to je da žive zajedno u slobodi, da se ne dele, da budu sastavni deo Evrope i sveta, s obzirom da po svim svojim kvalitetima to i zaslužuju“, rekao je Stanković.\nProjekat je realizovan u saradnji Koordinacionog tela i nevladine organizacije Grupa 484, uz podršku jedne dečje fondacije iz Švajcarske. Predsednik Koordinacionog tela je podsetio da je zahvaljujući naporima Koordinacionog tela u Bujanovcu otvoreno Odeljenja Ekonomskog fakulteta iz Subotice, a u Preševu porodilište.\nRedovno se školuje oko 300 dece, a za oko 30 studenta iz Preševa, Bujanovca i Medveđe obezbeđene su stipendije. On je istakao da je za osamnaest godina postojanja to telo ostvarilo značajne rezultate i dobru saradnju između lokalnih samouprava i organa Republike Srbije.\nkoordinaciono teloBujanovacPreševoMedveđaosamnaest godina\nDIJANA HRKALOVIĆ MENJALA IDENTITET, 4 MESECA ZVALA SE DRUGAČIJE: Čekala u redu u opštini - novo IME I PREZIME krajnje neuobičajeno 161\t414


Da, Dembele je bivši, u igri tri kluba? - Sportske.net\nNije opravdao očekivanja, logična je prodaja.\nUmesto da bude Barsin stub, preti mu kraj karijere?!Grizman progovorio, kada će u 'penzionere'?Marko Nikolić dobija pojačanje iz Barselone!I dobre, ali i loše vesti za Barsu, hoće li Mesi biti na raspolaganju za nastavak sezone?Ovo je Grizmanov plan, otkrio i gde će nastaviti karijeru!\nOsman Dembele je na prodaju, to je odluka uprave Barselone, potvrdio je danas katalonski Sport.\nFrancuz je od dolaska leta 2017. godine, više vremena proveo van terena zbog raznih i učestalih povreda, i potrošio je sav kredit.\nČelnici Barse su navodno već obavestili njegovog agenta Musu Sisoka da će klub pristati da ga proda u slučaju prave ponude.\nTakvih za sada zvanično nema, ali se spekuliše da bi mogli da ga dovedu PSŽ, Liverpul ili Juventus. Ipak, pomenuti klubovi će čekati kraj leta, da vide u kakvom stanju će biti Dembele posle oporavka od poslednje povrede.\nDembeleova želja je i dalje da ostane u Barseloni i da se dokaže i konačno odigra sezonu bez povreda i problema, no, tako nešto zvuči nemoguće u ovom trenutku.\nPodsetimo, spekulisalo se da bi Barsa pristala da ga proda i za 50 miliona evra, a dovela ga je za 105 + 40 kroz bonuse koje, naravno, Dembele nije ispunio.\nŠto se tiče zainteresovanih klubova, Jirgen Klop bi ga želeo na pozajmici, baš kao i Juventus, a pominje se da bi ona mogla da bude deo trampe za Miralema Pjanića.\nPSŽ je najdalje u ovoj priči, jer nije u dobrim odnosima sa Barsom, a i Katalonci su Dembelea nudili samo u sklopu trampe za Nejmara, što je sada otpalo usled pandemije i krize.\nČekamo potencijalane rasplete... u kom od ova tri kluba vidite Dembelea?


Hahn poručio građanima EU: Na izborima za Evropski parlament razmišljate evropski — Radio Velkaton : Radio Velkaton\n16. Marta. 2019. Svijet\nHahn poručio građanima EU: Na izborima za Evropski parlament razmišljate evropski\nEvropski komesar za proširenje Johanes Hahn pozvao je građane članica Evropske unije da na izborima za Evropski parlament razmišljaju evropski. Hahn je ocijenio da populisti nikada nisu ništa dobro uradili.\n“Nije mi poznato da je bilo koji populistički pokret ikada nešto (dobro) donio. U najboljem slučaju se ništa ne desi, a po pravili razore nešto”, upozorio je Hahn na tribini u Beču. Podsjetio je da rješenja koja predlažu populisti samo zaoštravaju probleme.\nBivša potpredsjednica Evropskog parlamenta Ulrike Lunaček rekla je da je populizam “kao metoda” često potreban da bi se u kratkom vremenskom roku sagledali kompleksni problemi, ali da je suština da populisti žele samo da “razore” saradnju.\nPrema Hahnovim riječima, problem je što građani članica EU uvijek gledaju “naočarima” svoje zemlje, a ne sagladavaju cjelinu sveukupnog bloka koji ima najveći ekonomski doprinos na svijetu.


Posle Rače SRS jedina opozicija i u Lapovu - Glas Šumadije\nNaslovna > Politika > Posle Rače SRS jedina opozicija i u Lapovu\n28/10/2020 28/10/2020 368Ostavi komentar na Posle Rače SRS jedina opozicija i u Lapovu\nOpštinski odbor Srpske radikalne stranke Lapovo obaveštava javnost da će u Skupštini opštine Lapovo, u kojoj imamo jednog odbornika, delovati kao prava opoziciona stranka i pomno nadzirati sve propuste u radu vladajuće većine.\n„Iako je Srpska napredna stranka ostvarila veliki uspeh na prethodnim izborima, problemi stanovnika našeg mesta nisu rešeni. Jedan od trenutno gorućih problema jesu psi lutalice, kojih u Lapovu ima i previše. Uglavnom se nalaze na nekoliko lokacija, i to pokraj crkve, groblja, autobuske stanice i u pešačkoj zoni. U vreme korone, kada svi govore o higijeni, ništa se ne preduzima po tom pitanju. Psi se u pešačkoj zoni hrane na ulici, gde bi trebalo da se bezbedno igraju naša deca i unučad. Osim toga, niko ne brine o tome gde vrše nuždu, tako da se izmet može naći svugde, što je jako ružno. Morala bih da apelujem i na vlasnike kućnih ljubimaca da je njihova obaveza da, pored šetnje svojih ljubimaca, prikupe za njima i izmet i ostatke hrane. Najveći problem je pretnja po bezbednost građana Lapova, a pre svega dece. Mi smo došli u situaciju da ne smemo slobodno proći ulicom jer su oni uglavnom u čoporu”, upozorava Dragana Krstić, predsednik Šumadijskog okružnog odbora Srpske radikalne stranke i dodaje: „Mislimo da se ovaj problem može rešiti u korist građana i njihove bezbednosti, samo je potrebno malo više volje i maštovitosti, a pre svega da komunalni inspektor izađe na teren”.\nSrpska radikalna stranka smatra da se u okviru komunalnog preduzeća može i mora naći rešenje za otvaranje azila za pse koji se nalaze na teritoriji Lapova, gde bi oni bili zbrinuti i sklonjeni sa ulica.\n„Nije loš primer ni to kako su se vlasti susednog Svilajnca uhvatile u koštac sa ovim problemom na svojoj teritoriji”, istakla je Dragana Krstić, uz napomenu da je u ovom trenutku najbitnije da se psi hitno sklone sa ulica našeg mesta, stoji u saopštenju lapovskog odbora SRS-a.


Biznis top 2016/17 u izdanju magazina Biznis i finansije: Šta je, zaista, vest? - Biznis i Finansije\nHome\tVestiEkonomija\tBiznis top 2016/17 u izdanju magazina Biznis i finansije: Šta je, zaista, vest?\nby bifadmin 23. novembra 2017.\nSpisak najprofitabilnijih kompanija u Srbiji iz godine u godinu je gotovo isti, s tim što je u 2016. godini Naftna industrija Srbije (NIS) preuzela prvu poziciju od Telekoma, koji je bio vodeći godinu ranije. Među prvih pet po ostvarenoj zaradi, pad profitabilnosti u 2016. u poređenju sa prethodnom godinom zabeleželi su Telekom, Telenor i EPS, dok je NIS ostao na približnom nivou, a Beogradske elektrane su uvećale dobit 2,6 puta.\nU prošloj godini, EPS je istovremeno ostvario najveće prihode koji čine 2,4% poslovnih prihoda cele privrede, ali je bio drugoplasiran među najvećim akumuliranim gubitašima. Kao i ranijih godina, najveći ukupni gubitaš u 2016. je Javno preduzeće Srbijagas, sa ukupnim gubitkom od 130,7 milijardi dinara, koji je, doduše, manji za 13% nego godinu pre. Polovina tog gubitka, odnosno 66,2 milijarde dinara, čini gubitak iznad visine kapitala.\nAko je nešto zaista vest u prošlogodišnjem poslovanju, i to dobra – onda je to visoka solventnost i bonitet nekolicine domaćih preduzeća kao što su novosadska kompanija Sunoko, Koncern Bambi i Nelt Grupa.\nPremda finansijski izveštaji za 2016. koje je Agenciji za privredne regsitre (APR) dostavilo 97.430 privrednih društava u Srbiji ukazuju da su u prošloj godini najuspešniji sektori bili trgovina, prehrambena i telekomunikaciona industrija, kada je reč o rangiranju kompanija po ključnim poslovnim parametrima, na vodećim pozicijama po ostvarenim prihodima i zaradi ubedljivo su se izdvojile one koje posluju u oblasti energetike i telekomunikacija, što je bio slučaj i godinu ranije.\nNAJPROFITABILNIJI: SMENA NA VRHU\nNajprofitabilnija kompanija u 2016. godini bila je Naftna industrija Srbije (NIS), sa neto dobitkom od 16,1 milijardu dinara. On je gotovo jednak neto dobitku koji je ova kompanija ostvarila godinu ranije i čini 3% neto dobitka cele domaće privrede. Drugi po profitabilnosti bio je Telekom Srbija, što je pad u odnosu na 2015. godinu, kada je ova kompanija bila najprofitabilnija u Srbiji. Telekom Srbija je u 2016. ostvario neto dobitak od 15,2 milijardi dinara, što je za 7,1% manje u odnosu na godinu ranije. Trećeplasirano preduzeće po ostvarenoj zaradi, takođe posluje u sektoru telekomunikacija. Naime, kompanija Telenor Srbija je završila prethodnu poslovnu godinu sa neto dobitkom od 8,9 milijardi dinara, ali je i njena neto dobit manja za 7,9% nego u 2015. godini.\nNakon prvoplasirane trojke, sledi Javno preduzeće Elektroprivreda Srbije (EPS) sa ostvarenom dobiti od 8,8 milijardi dinara koja je za petinu manja nego godinu ranije, a na petom mestu je Javno komunalno preduzeće Beogradske elektrane, sa neto dobitkom od 8 milijardi dinara, koji je 2,6 puta veći u poređenju sa 2015. godinom.\nPrema ostvarenim poslovnim prihodima u 2016. godini, rang lista prvih pet kompanija je drugačija u odnosu na pozicije prema ostvarenoj zaradi. Na prvom mestu je Javno preduzeće Elektroprivreda Srbije (EPS), koje je u prošloj godini ostvarilo prihode od 222,1 milijardi dinara, što je rast od čak 43,8% u poređenju sa 2015. godinom. Poslovni prihod EPS-a čini 2,4% poslovnih prihoda cele privrede u Srbiji, ali EPS, istovremeno, ima veliki akumulirani gubitak u iznosu od 122,7 milijardi dinara, i u prošloj godini je bio drugi među akumuliranim gubitašima.\nNa drugom mestu je Naftna Industrija Srbije (NIS), sa poslovnim prihodom od 177,9 milijardi dinara, koji je za 11% manji u odnosu na 2015. godinu zbog nepovoljnih kretanja na tržištu energenata. Trećeplasirana je kompanija Fijat automobili Srbija, ali su njeni prihodi od 132,6 milijardi dinara manji za 5% u odnosu na 2015. godinu.\nZahvaljujući poslovnom prihodu koji je lane iznosio 107,1 milijardi dinara, kompanija Merkator je po ovom pokazatelju bila na četvrtom mestu, ali je istovremeno iskazala neto gubitak od 1,8 milijardi dinara. Petoplasirani je Telekom Srbija, sa iskazanim poslovni prihodom u visini od 87,1 milijarda dinara, što je manje za 1,8% u poređenju sa 2015. godinom.\nNa listi najprofitabilnijih, po visokoj bonitetnoj sposobnosti izdvojile su se novosadska kompanija Sunoko (6,3 milijardi dinara dobiti) i Koncern Bambi (1,8 milijardi dinara dobiti).\nNAJVEĆI NETO GUBITAŠI\nNAJVEĆI UKUPNI GUBITAŠI\nKao i ranijih godina, najveći ukupni gubitaš u 2016. je Javno preduzeće Srbijagas, sa ukupnim gubitkom od 130,7 milijardi dinara, koji je, doduše, manji za 13% nego godinu pre. Polovina tog gubitka, odnosno 66,2 milijarde dinara, čini gubitak iznad visine kapitala. Ovo javno preduzće dve godine beleži pozitivno poslovanje, a njegov neto dobitak od 2,2 milijarde dinara je smanjen za 26,8% u odnosu na 2015. godinu.\nNa ovoj neslavnoj listi, slede Javno preduzeće Elektroprivreda Srbije (EPS) sa akumuliranim gubitkom u iznosu od 122,7 milijardi dinara,a potom Infrastruktura železnice Srbije koja je prošle godine uvećala ukupni gubitak za 6,9%, na 86,3 milijardi dinara. Na četvrtom mestu je HIP Petrohemija sa ukupnim gubitkom od 76,6 milijardi dinara. Uvećanje ukupnog gubitka za 8,1% u odnosu na 2015. zabeležila je i kompanija Vip mobajl, čiji je ukupni gubitak u prošloj godini iznosio 65,7 milijardi dinara.\nNovi kućni bioskopski projektor za ljubitelje dobre slike\nMilojko Arsić, profesor Ekonomskog fakulteta u Beogradu: Nedovoljno domaćih i javnih investicija


Sport – Page 171 – Dnevni Magazin\nRadonjić pred Makabi: Moramo čvršće u odbrani nego protiv Armanija\nCrveno-beli u četvrtak od 21 sat zatvaraju duplo kolo u Evroligi duelom sa ekipom iz Tel Aviva u hali “Aleksandar Nikolić”. “Očekuje nas ekipa Makabija koja je u dobrom ritmu u poslednje vreme. Zabeležili su…\nEkipa najboljeg igrača Evrope za 2019. godinu u finalu je savladala dosadašnjeg šampiona Šangaj u Ćinhuangdaou sa 2:0 u pobedama. U prvoj utakmici Peking je slavio sa 3:2, Kovačević je bio najbolji poenter meča sa…\nPosle odličnih rezultata na početku kvalifikacija za Mundijala u Kataru, reprezentaciji Srbiji povećale su se šanse da se nađe na smotri najboljih svetskih reprezentacija naredne godine. Ipak, samo prvo mesto osvojeno u grupi kvalifikacija garantuje…\nPortugalci su tugovali i besneli jer je očigledno bilo da je lopta posle Ronaldovog pokušaja prešla liniju pre nego što je uklizao Stefan Mitrović, ali im to nije bilo dovoljno. Ipak, uspeli su da se…\nKako se navodi, 18-godišnji momak iz Nevesinja, visok 204 centimetra, obavezao se na višegodišnju vernost klubu u kojemm igra za juniorsku selekciju i prvi tim. U tekućoj sezoni, standardni član mlađih selekcija reprezentacije Srbije svoje…\nPortugalci preokretom do pobede u Luksemburgu\nNije bilo lako Ronaldu i drugovima, kao što su mnogi očekivali. Luksemburg je poveo u 30. minutu, golom Rodrigeza, ali je Portugal u poslednjem napadu prvog poluvremena izjednačio preko Žote. Kristijano Ronaldo je doneo preokret…